title: Stroopwafel

text: Stroopwafel ("siirappivohveli") on Hollannista peräisin oleva kaksikerroksinen vohveli, jonka kerroksien välissä on siirapin tapaista makeaa täytettä. Yleensä täyte on karamellimaista, mutta kaupoissa myydään myös erilaisia makuvaihtoehtoja. Suurempia tuoreita stroopwafeleita voi ostaa kaduilla tai toreilla olevista kojuista.


title: Stroopwafel

text: Stroopwafel on peräisin Goudan kaupungista Alankomaista. Erään tarinan mukaan stroopwafelit keksi ensimmäistä kertaa leipuri nimeltä Gerard Kamphuiden. Tämän tarinan mukaan vohvelien alkuperä juontaisi juurensa vuosien 1810 ja 1840 väliin. 1800-luvulla Goudassa oli noin 100 siirappivohveleita valmistavaa leipomoa. Gouda oli myös ainoa kaupunki, jossa siirappisia stroopwafeleita valmistettiin ennen vuotta 1870.


title: Stroopwafel

text: 1900-luvulla alkoi vohveleiden teollinen valmistus, ja vuonna 1960 yksistään Goudassa oli 17 vohveleita valmistavaa tehdasta. Neljä tehtaista on yhä toiminnassa.


title: Hankou

text: Hankou () on Wuhanin kaupungin osa. Wuhanin kaupunki perustettiin vuonna 1949, kun Hankou, Hanyang ja Wuchang liitettiin yhteen. Hankou sijaitsee Hanjoen vasemmalla rannalla lähellä joen liittymiskohtaa Jangtseen. Hankou oli isoin Wuhaniin liityteistä entisistä kaupungeista. Se perustettiin Song-dynastian aikana ja oli Ming- ja Qing-dynastioiden aikana Kiinan tunnetuimpia kaupunkeja. Se oli myös ensimmäisiä kaupunkeja, jotka avattiin ulkomaalaisille.


title: Miljoona tapaa kuolla lännessä

text: Miljoona tapaa kuolla lännessä () on vuonna 2014 ensi-iltansa saanut yhdysvaltalainen western-komediaelokuva, jonka on ohjannut Seth MacFarlane. Elokuvan pääosissa ovat Seth MacFarlane, Charlize Theron, Amanda Seyfried, Neil Patrick Harris, Giovanni Ribisi, Sarah Silverman ja Liam Neeson.


title: Miljoona tapaa kuolla lännessä

text: Elokuva ensi-ilta oli 30. toukokuuta 2014.


title: Miljoona tapaa kuolla lännessä

text:
Pelkuri Albert Stark (Seth MacFarlane) tulee jätetyksi, kun hän ei uskalla osallistua pyssytaisteluun, ja tyttöystävä (Amanda Seyfried) lähtee heti toisen miehen (Neil Patrick Harris) matkaan. Kylään saapuu salaperäinen, kaunis nainen (Charlize Theron), joka sattuman kautta ryhtyy auttamaan Albertia löytämään rohkeutensa, ja lopulta he rakastuvat. Paikalle saapuu kuuluisa rikollinen (Liam Neeson), naisen aviomies, ja Albertin täytyy laittaa saamansa rohkeus testiin.
Avausviikonloppunaan elokuva tuotti Yhdysvalloissa vain 17,1 miljoonaa dollaria, noin 25 % vähemmän kuin elokuvalta oli odotettu.


title: Miljoona tapaa kuolla lännessä

text: Elokuva on saanut kriitikoilta lähinnä huonoja arvosteluja. Domen Aki Lehti antoi elokuvalle puoli tähteä viidestä kirjoittaen, että ”Kakkahuumoria viljelevä leffa on ihan sitä itseään: löyhkäävä kasa, joka kannattaa kiertää todella kaukaa.” Hän myös arvosteli elokuvantekijä Seth MacFarlanen näyttelemistä ja kutsui häntä lahjattomaksi ja karismattomaksi. Kaksi tähteä elokuvalle antanut Episodin Päivi Laajalahti totesi, että ”elokuvan huumori on välillä hauskaa ja oivaltavaa”, mutta ”MacFarlane tuntuu niin ihastuneelta pieru- ja panovitseihinsä, että ne tyrkytetään katsojalle vaikka väkisin.”


title: Miljoona tapaa kuolla lännessä

text: Rotten Tomatoes -sivuston mukaan 96 arvostelun perusteella laskettuna kriitikoiden arvosteluista 33 prosenttia oli positiivisia.


title: Grindavík

text: Grindavík on Reykjanesin niemimaalla Lounais-Islannin rannikolla sijaitseva kaupunki. Asukkaita siellä on n. 2 800, joista suurin osa työskentelee kala-alalla.


title: Grindavík

text: Noin viisi kilometriä kaupungista pohjoiseen sijaitsee Blue Lagoon -kylpylä. Kaupungista löytyy myös suolakalamuseo, joka avattiin syyskuussa 2002.


title: Grindavík

text: Islantilainen kirjailija Guðbergur Bergsson syntyi Grindavíkissa 1932.


title: Palava sydän

text: Palava sydän on Pave Maijasen vuonna 1985 levyttämä ja julkaisema kolmas sooloalbumi.


title: Palava sydän

text: Pave Maijanen on säveltänyt ja sanoittanut kaikki kappaleet salanimellä M. Paavonen. Sovitukset on merkitty Maijasen omiin nimiin. Päätöskappaleen "Yhtenä yönä" on sanoittanut Jukka Vieno.


title: Suuri kauneus

text: Suuri kauneus () on vuonna 2013 ensi-iltansa saanut Paolo Sorrentinon ohjaama draamakomedia. Se palkittiin parhaan vieraskielisen elokuvan Oscarilla, Golden Globella ja BAFTAlla.


title: Suuri kauneus

text: Elokuva sai ensi-iltansa Cannesin elokuvajuhlilla vuonna 2013. Suomessa elokuvan ensi-ilta oli 18. huhtikuuta 2014.


title: Suuri kauneus

text: Vuonna 2016 "Suuri kauneus" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Suuri kauneus

text: Rooman kulttuuripiirien keskushahmo Jep Gambardella täyttää 65 vuotta ja sitä juhlii iso joukko vieraita. Neljä vuosikymmentä aikaisemmin Jep kirjoitti suurta huomiota herättäneen romaanin, joka avasi nuorelle Napolin kasvatille ovet Rooman kulttuurieliittiin. Toista kirjaa kulttuurilehden reportterina vähällä työllä leveää leipää ansaitseva Gambardella ei koskaan kirjoittanut. Hänestä tuli juhlien kuningas ja hän tunnustaa itse että kun hän 26-vuotiaana muutti Roomaan, se oli hänen tavoitteensa: "En halunnut ainoastaan osallistua juhliin, halusin että minulla olisi valta tehdä niistä epäonnistuneita". Kun omat syntymäpäiväjuhlat ovat ohi, Jep saa tiedon että hänen nuoruuden rakastettunsa Elisa on kuollut. Se on Jepille herätyskello, tuntuva muistutus siitä että kaikkien elämä, myös juhlien kuninkaan, päättyy kuolemaan. Hän alkaa miettiä mitä oikeastaan on saanut aikaan ja mitä on jäänyt tekemättä. Levottomana hän kuljeksii Rooman öisillä kaduilla, ja hakeutuu lopulta tapaamaan vanhaa ystävää, yökerhon johtajaa jota ei ole tavannut yli kolmeenkymmeneen vuoteen. Vanhalla ystävällä on 42-vuotias tytär, Ramona, joka herättää Jepin uteliaisuuden.


title: Kokoelma

text: Kokoelma voi tarkoittaa seuraavia:


title: Erkki Koskela

text: Erkki Aarre Koskela (s. 1946) on suomalainen taloustieteilijä ja professori emeritus.


title: Erkki Koskela

text: Hän oli vuosina 1981–2011 Helsingin yliopiston kansantaloustieteen (finanssiopin) professori, vuodesta 2011 alkaen emeritusprofessori. Hänen tutkimusalaansa ovat olleet luotonsäännöstely, kotitalouksien säästämiskäyttäytyminen ja verotus. Koskela on ollut akatemiaprofessori 2006–2011. Vuodesta 2004 alkaen hän on johtanut Talouden rakenteiden ja kasvun tutkimusyksikköä, joka on kansallinen huippuyksikkö.


title: Erkki Koskela

text: Koskela on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1976 otsikolla "A Study of Bank Behaviour and Credit Rationing".


title: Erkki Koskela

text: Professori Koskela on ollut Suomalaisen Tiedeakatemian jäsen vuodesta 1993 ja Academia Europæan jäsen vuodesta 2000.


title: Kim Lamarre

text: Kim Lamarre (s. 20. toukokuuta 1988 Quebec) on kanadalainen freestylehiihtäjä, joka kilpailee slopestylessa. Hän sai Sotšin olympialaisissa 2014 ensimmäistä kertaa järjestetyssä slopestylessa pronssimitalin.


title: Kim Lamarre

text: Vuonna 2011 Lamarre oli slopestylen MM-kilpailuissa neljäs. Saman vuoden X Games -kisoissa hän oli kolmas. Ensimmäisen freestylehiihdon maailmancupin osakilpailunsa hän laski tammikuussa 2013 Coppern Mountainilla. Hänen paras sijoituksensa on neljäs Breckenridgen osakilpailussa tammikuussa 2014.


title: Kim Lamarre

text: Lamarren ura on ollut katkonaista useiden polven eturistisidevammojen vuoksi, ja Sotšin olympiamitali olikin jossain määrin yllätys.


title: Nicola Peltz

text: Nicola Anne Peltz (s. 9. tammikuuta 1995 Westchester, New York) on yhdysvaltalainen näyttelijä. Vuonna 2017 hän alkoi seurustella Anwar Hadidin kanssa.


title: Aili Havas

text: Aili Lemmikki Havas (vuoteen 1906 saakka Örling, 3. heinäkuuta 1903 Lempäälä – 17. maaliskuuta 1988) oli suomalainen lähetystyöntekijä, joka teki elämäntyönsä Suomen Lähetysseuran juutalaislähetyksen parissa Palestiinassa ja Israelissa.


title: Aili Havas

text: Teologian maisteri Havas lähti lähetystyöntekijäksi Palestiinaan loppuvuodesta 1931. Seuraavana vuonna hän kirjautui myös opiskelijaksi Jerusalemin heprealaiseen yliopistoon. Vuonna 1940 Havas oli mukana perustamassa lastenkotia Euroopasta tuleville juutalaispakolaisille ja 1945 sen yhteyteen avattiin myös hepreankielinen koulu sekä päiväkoti. Havas työskenteli Jerusalemissa aina vuoteen 1969 saakka. Vuonna 1973 hänelle myönnettiin ensimmäisenä naisena Helsingin yliopiston teologisen tiedekunnan kunniatohtorin arvonimi.


title: Aili Havas

text: Havaksen työtoverina Israelissa oli vuodesta 1946 lähtien Rauha Moisio. Heidät mainitaan Israelin tunnetuimpiin nykykirjailijoihin kuuluvan Amos Ozin romaanissa "Kertomus rakkaudesta ja pimeydestä" (2004). Oz oli tutustunut naisiin 9-vuotiaana pikkupoikana Israelin itsenäisyyssodan aikana vuonna 1948. Hän omisti teoksensa koko 47. luvun Havakselle ja Moisiolle.


title: Aili Havas

text: Aili Havaksen veljiä olivat kokoomuksen kansanedustajana toiminut saarnaaja Väinö Havas ja runoilija Eero Havas.


title: Holger Hansson

text: Holger Valdemar Hansson (26. tammikuuta 1927 Göteborg – 17. tammikuuta 2014 Göteborg) oli ruotsalainen jalkapalloilija, jalkapallovalmentaja ja olympiamitalisti.


title: Holger Hansson

text: Hansson saavutti Ruotsin jalkapallomaajoukkueessa olympiapronssia Helsingissä 1952. Seuratasolla Hansson pelasi IFK Göteborgissa, jota myös valmensi GAISin lisäksi.


title: Holger Hansson

text: Hansson kuoli Göteborgissa 17. tammikuuta 2014, hieman ennen 87-vuotissyntymäpäiväänsä.


title: Ukraina talviolympialaisissa 2014

text: Ukraina osallistui Sotšin talviolympialaisiin 2014 45 urheilijan voimin. Maastohiihtäjä Valentyna Ševtšenko toimi Ukrainan joukkueen lipunkantajana olympialaisten avajaisseremoniassa.


title: Hakaniemen mellakka

text: Hakaniemen mellakka oli 2. elokuuta 1906 Helsingissä Hakaniemen torilla tapahtunut aseellinen välikohtaus. Viaporin kapinaan liittyneen yhteenoton osapuolina olivat ylioppilaiden suojeluskaarti vastapuolenaan punakaarti ja kapinallisia Venäjän laivaston matruuseja. Välikohtaus sai alkunsa, kun punakaartilaiset yrittivät pysäyttää Hakaniemessä raitiovaunun kulun. Selkkaus vaati yhteensä yhdeksän kuollutta, joista seitsemän kuului suojeluskaartiin ja kaksi punakaartiin eli työväen järjestyskaartiin. Lisäksi mellakassa loukkaantui kymmeniä.


title: Hakaniemen mellakka

text: Hakaniemen mellakkaa pidetään ensimmäisenä suojeluskuntien ja punakaartien välisistä yhteenotoista. Suomalaisten punaisten osallistuminen Viaporin kapinan tukemiseen lakolla johti Suomen työväenliikkeen ja Venäjän vallankumouksellisten kietoutumiseen aiempaa syvällisemmin toisiinsa sekä aiempaa selvempään vastakkainasetteluun porvariston kanssa.


title: Hakaniemen mellakka

text: Viaporin kapina alkoi 30. heinäkuuta 1906. Kapinalliset odottivat suomalaisten punakaartien tukevan kapinaa, mutta kaartien vaikutus kapinaan oli lopulta vähäinen. Punakaartin johtaja Johan Kock julisti suurlakon alkaneeksi, mutta julistus oli tehoton ja jäi Helsingissäkin vajavaiseksi. Suomen porvarilliset puolueet eivät kuitenkaan hyväksyneet sitä. Tuolloin vielä heikosti järjestäytyneen Suomen Sosialidemokraattinen Puolueen johto ei myöskään yhtynyt lakkojulistukseen, mutta ei myöskään sitä kieltänyt. Puoluejohto ei nimittäin katsonut järkeväksi ryhtyä taisteluun koko maan työväenliikkeen voimin, kun juuri oli saavutettu eduskuntauudistus, jolta odotettiin paljon, ja toisaalta Viaporin kapina katsottiin paikalliseksi yksittäistapaukseksi, joka oli tuomittu häviöön.


title: Hakaniemen mellakka

text: Helsingin raitioteiden työntekijät olivat olleet lakossa vuonna 1905, mutta hävisivät lakon, koska työnantaja oli värvännyt rikkureita, jotka jäivät töihin lakon päättymisen jälkeen. Kockin julistaman suurlakon alkaessa osa raitioteiden työntekijöistä kieltäytyi osallistumasta lakkoon. Lakkolaisten ja töissä jatkaneiden välit kiristyivät.


title: Hakaniemen mellakka

text: Tilanne Helsingissä kärjistyi, kun punakaartilaiset kolmantena lakkopäivänä, torstaina 2. elokuuta, pysäyttivät väkisin Helsingin raitiovaunujen kulun. Ylioppilaiden suojeluskaartin päällikkö, ratsumestari Didrik von Essen määräsi tällöin aseistetut kaartilaiset turvaamaan liikenteen jatkumisen. Jokaiseen vaunuun nousi useita suojeluskuntalaisia. Eräs Hakaniemeen kello 10 aamulla kaupungilta saapunut raitiovaunu pysäytettiin raiteille kasatuilla esteillä. Suojeluskuntalaisten poistettua esteet vaunun ympärille kerääntynyt väkijoukko alkoi kivittää heitä, ja pian molemmat osapuolet avasivat tulen. Paikalle saapuneet ratsupoliisit onnistuivat rauhoittamaan tilanteen. Liikennöinti Sörnäisiin kulkevalla linjalla päätettiin lopettaa vapaaehtoisesti, mutta kun vaunuja oltiin viemässä Hakaniemen raitiovaunuhalliin, alkoi suojeluskuntalaisten kivittäminen ja laukaustenvaihto uudelleen. Ratsupoliisit yrittivät jälleen rauhoittaa tilanteen. Kun paikalle saapui keskustasta poliisimestarin valtuuttama kapteeni Carl Caloniuksen komentama 60 miehen suojeluskuntaosasto, ratsupoliisit vetäytyivät syrjään, koska eivät kyenneet enää hallitsemaan tilannetta.


title: Hakaniemen mellakka

text: Toisin kuin suojeluskuntalaiset, toimivat Hakaniemeen kerääntyneet punakaartilaiset järjestäytymättömästi ja ilman kunnollista johtoa tai kaartin tunnuksia. Heillä oli kuitenkin ylivoima. Suojeluskuntalaiset asettuivat ampumaketjuun raitiovaunuhallin eteen ja ammuskelu jatkui. Paikalle saapui punakaartin päämajasta Eläintarhan huvilalta kymmenen Viaporin kapinaa tukenutta venäläistä matruusia, jotka oli johdattanut paikalle punakaartiin kuulunut suomalainen pannuseppä Ursin ilmeisesti omasta aloitteestaan. Venäläiset alkoivat tulittaa suojeluskuntalaisia takaapäin hallituilla yhteislaukauksilla. Suojeluskuntalaisten päällikkö Calonius kaatui ja suojeluskuntalaiset pakenivat epäjärjestyksen vallassa, minkä jälkeen myös venäläiset poistuivat. Pääkahakassa oli siihen mennessä kuollut viisi suojeluskuntalaista ja yksi punakaartilainen. Osa suojeluskuntalaisista saattoi vahingossa ampua toisiaan sekasortoisen pakonsa yhteydessä. Hetkeä myöhemmin Hakaniemeen pyrki keskustasta vielä toinen, luutnantti Erik Åkermanin komentama 23 miehen vahvuinen suojeluskuntaosasto, joka joutui myös ankaraan tulitukseen. Myös Åkerman kaatui, jolloin hänenkin miehensä perääntyivät. Erään tiedon mukaan Åkerman olisi hetkeä ennen kuolemaansa ampunut harhalaukauksen Sörnäisten piirin poliisikonstaapeli Viktor Vilhelm Strömiin, joka sai kaksi luotia vatsaansa ja kuoli komplikaatioihin seuraavan vuoden tammikuussa.


title: Hakaniemen mellakka

text: Uudenmaan läänin kuvernööri Max Theodor Alfthan kutsui tilannetta rauhoittamaan poliisivoimien lisäksi myös venäläisiä kasakoita, jotka puolestaan ottivat yhteen paikalla olleen väkijoukon kanssa. Usean vuorokauden yhtämittaiseen palvelukseen turhautuneet kasakat ryhtyivät piiskaamaan myös ohikulkijoita. Mukana oli myös puoli komppaniaa venäläistä jalkaväkeä kahden konekiväärin kanssa. Sotilaat ja suomalaiset poliisit tyhjensivät punakaartin kanslian ja pidättivät sen henkilökunnan, mutta eivät osallistuneet varsinaiseen taisteluun. Aloitteen sotilaiden kutsumisesta oli tehnyt Helsingin poliisipäällikkö Carl Wilhelm Malm.


title: Hakaniemen mellakka

text: Hakaniemen rauhoittumisen jälkeen tapahtumien painopiste siirtyi Palokunnantalolle, jossa suojeluskuntalaiset olivat valmistelleet kostohyökkäystä Hakaniemeen. Palokunnantalolle kokoontui suuri väkijoukko ja vaati suojeluskuntalaisten riisumista aseista. Suojeluskuntalaiset ampuivat ilmaan pelottaakseen väkijoukkoa, mutta ilman tulosta. Lopulta suojeluskuntalaisten piti luopua aseistaan, jotka otettiin talteen poliisilaitokselle. Samalla ilmoitettiin kunnan varoin ylläpidettyjen suojeluskuntien lakkauttamisesta. Illalla suurlakkokomitea lopetti suurlakon.


title: Hakaniemen mellakka

text: Mellakan poliisitutkinnassa oli yli 200 henkilöä, joista 20 asetettiin syytteeseen. 15 syytettyä vapautettiin todisteiden puutteen vuoksi, mutta viisi sai hovioikeudessa syytteen valtiopetoksesta. Lopulta syytetyistä tuomittiin vain yksi punakaartin komppanian päällikkö. Syytettyjen asianajajana toiminut entinen prokuraattori Valde Hirvikanta vaati myös suojeluskuntalaisten asettamista syytteeseen, mutta näin ei tehty, koska he olivat toimineet poliisimestarin alaisina ja siten virallisessa järjestystehtävässä.


title: Hakaniemen mellakka

text: Mellakassa kuolleiden punakaartilaisten hautajaiset muodostuivat poliittisiksi mielenosoitukseksi porvariston väkivaltaa vastaan. Hautajaissaattue oli suuri ja siihen osallistui suomalaisten rinnalla paljon venäläisiä vallankumouksellisia. Suojeluskuntalaisille järjestettiin valtion kustannuksella juhlalliset hautajaismenot, mikä oli protesti punakaartien väkivaltaa vastaan. Mellakassa kuolleet suojeluskaartilaiset on haudattu Hietaniemen hautausmaalle yhteishautaan. Muistomerkin suunnitteli arkkitehti Valter Jung.


title: Hakaniemen mellakka

text: Hakaniemen mellakan seurauksena senaatti päätti lopettaa punakaartit. Punakaartien toiminta oli muodostunut ongelmalliseksi myös sosiaalidemokraateille ja elokuun puoluekokouksessa puolue julisti punakaartit hajonneeksi. Punakaartit päättivät toimintansa syksyllä 1906, mutta osin paikoin maanalaista toimintaa jatkettiin syksylle 1907.


title: Hakaniemen mellakka

text: Tapausta pidetään ensimmäisenä suojeluskuntien ja punakaartien välisenä yhteenottona. Toisaalta suomalaisten punaisten osallistuminen Viaporin kapinan tukemiseen lakolla johti Suomen työväenliikkeen ja Venäjän vallankumouksellisten kietoutumisen aiempaa syvällisemmin toisiinsa sekä myös aiempaa selvempään vastakkainasetteluun oman maan porvariston kanssa, mitkä ovat Suomen työväenliikkeen syntykehityksen ja toisaalta Suomen itsenäistymisprosessin erityispiirteitä.


title: Hakaniemen mellakka

text: Hakaniemen mellakan tiedetään johtaneen ruotsalaisen historioitsijan Olof Palmen radikalisoitumiseen kiihkeäksi sosialismin vastustajaksi ja kääntymiseen jopa yleisen äänioikeuden vastustajaksi. Myöhemmin Palme oli kokoamassa vapaaehtoisista koottua Ruotsalaista prikaatia, joka osallistui Suomen sisällissotaan valkoisten puolella. Hän itse kaatui Tampereen taistelussa huhtikuussa 1918.


title: Hakaniemen mellakka

text: Hakaniemen mellakan yhteydessä kuoli seitsemän suojeluskaartilaista ja kaksi punakaartilaista. Luutnantti Erik Åkermania lukuun ottamatta kaikki suojeluskaartilaiset saivat surmansa Hakaniemen torilla, kuten myös punakaartilaisista Vilppu Kihlström. Åkerman ja toinen punakaartilainen Juho Jokinen kuolivat hetkeä myöhemmin Siltasaaressa käydyssä laukaustenvaihdossa. Haavoittuneiden suojeluskaartilaisten joukossa oli muun muassa vapaaherra Gustaf Cedercreutz. Välikohtauksen aikana punakaartilaiset ottivat myös kaksi vankia, joista toinen oli professori Gustaf Nyström.


title: Hongkong talviolympialaisissa 2014

text: Hongkong osallistui Sotšin talviolympialaisiin 2014. Maan ainoa edustaja, Pan-To Barton Lui, kilpaili kaukalopikaluistelussa, ja toimi myös avajaisissa lipunkantajana.


title: Hongkong talviolympialaisissa 2014

text: Hongkong sai yhden maapaikan kaukalopikaluisteluun. Pan-To Barton Lui oli ensimmäinen mies, joka edusti Hongkongia talviolympialaisissa.


title: Hongkong talviolympialaisissa 2014

text: Barton jäi miesten 1500 metrin kilpailussa 36 urheilijan joukossa sijalle 30 eikä päässyt alkueristä jatkoon.


title: Wuella Wuella

text: Wuella Wuella on romanialaisartisti Delia Matachen kappale. Sen julkaisi Cat Music digitaalisesti ladattavana singlenä 13. heinäkuuta 2012. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappale pääsi kotimaassaan Airplaylistan 47. sijalle.


title: Wuella Wuella

text: Digitaalinen lataus


title: Brittiläiset Neitsytsaaret talviolympialaisissa 2014

text: Brittiläiset Neitsytsaaret osallistuivat Sotšin talviolympialaisiin 2014. Maalla oli yksi edustaja, freestylehiihtäjä Peter Crook, joka oli kaiken kaikkiaan toinen Brittiläisiä Neitsytsaaria talviolympialaisissa edustanut urheilija. Hän toimi myös maan lipunkantajana avajaisissa.


text: Brittiläiset Neitsytsaaret saivat yhden maapaikan.


title: Cat Music

text: Cat Music on romanialainen levy-yhtiö. Se perustettiin vuonna 1991 ja se on kotimaassaan merkittävin yritys Romanian musiikkialalla sen markkinaosuuden ollessa yli 30 prosenttia. Cat Musicilla on myös vaikuttava, yli kuudentuhannen kappaleen luettelo.


title: Kypros talviolympialaisissa 2014

text: Kypros osallistui Sotshin talviolympialaisiin 2014 kahdella urheilijalla alppihiihdossa. Maan lippua avajaisissa kantoi Konstantínos Papamichaíl.


title: Chile talviolympialaisissa 2014

text: Chile osallistuu Sothsin talviolympialaisiin 2014 kuudella urheilijalla kolmessa lajissa. Maan lippua avajaisissa kantoi freestylehiihtäjä Dominique Ohaco.


title: Pelkistävä aminointi

text: Pelkistävä aminointi tai pelkistävä alkylointi on orgaaninen reaktio, jolla valmistetaan karbonyyliyhdisteistä kuten aldehydeistä tai ketoneista amiineja ammoniakin tai amiinien avulla. Välituotteena muodostuu imiini, joka pelkistetään amiiniksi. Pelkistävä aminointi on yksi käytetyimpiä tapoja valmistaa amiineja synteettisesti.


title: Pelkistävä aminointi

text: Pelkistävän aminoinnin ensimmäinen vaihe on karbonyyliyhdisteen ja ammoniakin tai amiinin välinen happokatalysoitu kondensaatioreaktio muodostaen imiinin. Reaktiossa läsnä oleva pelkistin pelkistää reaktiossa syntyvän imiinin amiiniksi. Pelkistävissä aminoinneissa pelkistimen tulee olla riittävän heikko, jotta se pelkistäisi selektiivisesti imiinin eikä karbonyyliyhdistettä alkoholiksi. Käytettyjä pelkistimiä ovat muun muassa natriumboorihydridi ja natriumsyanoboorihydridi. Natriumsyanoboorihydridi saattaa kuitenkin happamissa olosuhteissa vapauttaa vetysyanidia, joten sen tilalla voidaan käyttää natriumtriasetoksiboorihydridiä tai α,β-tyydyttymättömiä karbonyyliyhdisteitä pelkistettäessä sinkkiboorihydridiä. Teollisuudessa pelkistimenä käytetään usein vetyä ja katalyyttinä palladiumia, nikkeliä tai kobolttia.


title: Pelkistävä aminointi

text: Reaktiossa typen lähteenä käytetään ammoniakkia tai amiineja. Ammoniakki muodostaa tuotteena primäärisiä amiineja, primääriset amiinit muodostavat sekundäärisiä amiineja ja sekundäärisistä amiineista saadaan pelkistävällä aminaatiolla tertiäärisiä amiineja. Sekundäärisiä amiineja voidaan valmistaa käyttämällä kaksinkertaista määrää ammoniakkia karbonyyliyhdisteen määrään verrattuna. Ammoniakin lähteenä voidaan käyttää myös ammoniumkloridia tai -asetaattia.


title: Pelkistävä aminointi

text: Varsinkin käytettäessä vetyä reaktio on hyvin eksoterminen, minkä vuoksi lämmönsiirto on prosessissa tärkeää. Pelkistävää aminointia voidaan suorittaa niin panosreaktoreissa kuin jatkuvatoimisena prosessina putkivirtaus- tai sekoitussäiliöreaktoreissa. Reaktiot suoritetaan tyypillisesti 50–180 °C:n lämpötilassa ja vedyn paine on 45–335 bar.


title: I Just Wanna

text: I Just Wanna on yhdysvaltalaisyhtye Voxisin kappale. Sen julkaisi Cat Music digitaalisesti ladattavana singlenä 25. heinäkuuta 2011. Kappaleelle on tehty myös musiikkivideo, joka julkaistiin videopalvelu YouTubessa marraskuussa 2011. Kappale ei päässyt lainkaan listoille.


title: I Just Wanna

text: Digitaalinen lataus


title: Riikka Krenn

text: Riikka Krenn (s. 1979) on suomalainen toimittaja, joka työskentelee Rantapallo.fi-matkailusivuston päätoimittajana sekä Suomen Mensan jäsenlehden päätoimittajana.


title: Riikka Krenn

text: Krenn on valmistunut maisteriksi Jyväskylän yliopiston viestintätieteiden laitokselta pääaineenaan yhteisöviestintä. Koulutukseltaan hän on filosofian maisteri.


title: Riikka Krenn

text: Krenn toiminut vuodesta 2010 alkaen Rantapallo.fi-matkailusivuston päätoimittajana. Rantapallo on Suomen suurin matkailualan verkkopalvelu, jossa toimituksellisen sisällön ja hakupalvelujen lisäksi toimii myös laaja blogiportaali.


title: Riikka Krenn

text: Aiemmin Krenn on asunut vuosia Saksassa ja toiminut siellä toimittajana, vapaana kirjoittajana ja suomen kielen opettajana. Hänen julkaisuihinsa kuuluvat myös saksalaisen Polyglott-kustantamon matkaopaskirja "Finnland on Tour" (2010) sekä yhdessä kuvittaja Sanna Partasen kanssa julkaistu kaksikielinen lastenkirja "Hugo kaukana kotoa - Hugo weit weg von Zuhause" (2007). Vuosina 2003-2010 Krenn on toiminut myös Suomen Mensan jäsenlehden toimituskunnassa ja vuoden 2015 alusta lehden päätoimittajana.


title: Riikka Krenn

text: Krennin luoma Hugo-hahmo kertoo kaksikielisen tarinan suomalaisen Hugo-hirven eksymisestä Saksaan ja matkasta takaisin Suomeen. Krenn ja Partanen ovat esiintyneet Hugo-hahmon kanssa muun muassa Leipzigin kirjamessuilla, Helsingin kirjamessuilla sekä useissa kulttuuritapahtumissa Suomessa, Saksassa ja Luxemburgissa. "Hugo kaukana kotoa - Hugo weit weg von Zuhause" on ensimmäinen kaksikielisesti julkaistu suomalais-saksalainen lastenkirja.


title: Love on the Wing

text: Love on the Wing on yhdysvaltalaisen laulaja-lauluntekijä Jesse Colin Youngin studioalbumi vuodelta 1977.


title: Love on the Wing

text:
Kappaleet ovat Jesse Colin Youngin tekemiä ja Pigfoot Musicin (ASCAP) julkaisemia ellei toisin ole mainittu. Kappaleiden sanat on painettu LP-levyn suojakuoreen. "Higher & Higher" on omistettu Montereyn niemimaalle.
sekä


title: Love on the Wing

text: Felix Pappalardi esiintyy A&M Recordsin suosiollisella luvalla.


title: Jesse Colin Young

text: Jesse Colin Young (s. 22. marraskuuta 1941) on yhdysvaltalainen laulaja-lauluntekijä, folklaulaja ja The Youngbloods -yhtyeen perustajajäsen.


title: Jesse Colin Young

text: Young sai alun perin nimekseen Perry Miller ja varttui Queensissä. Hänen äitinsä oli viulisti ja isänsä kirjanpitäjä, joka oli kiinnostunut klassisesta musiikista. Young kävi koulua New Yorkissa, missä Art Garfunkel oli hänen luokkatoverinsa. 15-vuotiaana Young sai stipendin Massachusettsin Andoverissa sijaitsevaan Phillips Acedemyyn, josta hänet myöhemmin kuitenkin erotettiin.


title: Jesse Colin Young

text: 1960-luvulla Young asui Manhattanin Greenwich Villagessa ja julkaisi kaksi sooloalbumia: "The Soul of a City Boy" ja "Young Blood". Sitten hän perusti yhtyeen nimeltä The Youngbloods, jonka muut jäsenet olivat kitaristi Jerry Corbitt, kosketinsoittaja/kitaristi Lowell "Banana" Levinger ja rumpali Joe Bauer. Heidän ensimmäinen albuminsa sisälsi Chet Powersin tekemän laulun "Get Together". Vuonna 1969 se julkaistiin uudelleen singlenä ja sitä käytettiin televisiomainoksen tunnussävelenä. Young yhtyetovereineen perusti levymerkin nimeltä Racoon Records, ja he julkaisivat neljä muuta albumia.


title: Jesse Colin Young

text: Young jätti yhtyeen vuonna 1972 ja julkaisi sooloalbumin "Together". Hänen neljäs sooloalbuminsa "Song for Juli" sisälsi neljä singleä ja albumi oli Billboard 200 -listalla useita kuukausia. Vuonna 1978 Jesse äänitti albumin "American Dreams", jota seurasi albumi "The Perfect Stranger" 1982. Vuonna 1987 hän julkaisi albumin "The Highway Is for Heroes".


title: Jesse Colin Young

text: Hän jatkoi kiertueiden tekemistä ja muodosti uudelleen Youngbloods-yhtyeen joksikin aikaa ennen kuin palasi soolouralle vuonna 1987. Siitä lähtien hän on julkaissut uudelleen vanhempaa materiaalia.


title: Jesse Colin Young

text: Vuonna 1993 hän perusti oman levy-yhtiön nimeltä Ridgetop Music.


title: Jesse Colin Young

text: Syyskuussa 1979 Young oli yksi "No Nukes" -konsertin esiintyjistä.


title: Jesse Colin Young

text: Hänen äänitysstudionsa ja talonsa Kalifornian Invernessissä tuhoutuivat Mount Visionin tulipalossa 1995.


title: Jesse Colin Young

text: Youngilla ja hänen vaimollaan Conniella on kaksi lasta ja perheellä on kahviplantaasi Havaijilla.


title: Mengjiang

text: Mengjiang oli Japanin nukkevaltio nykyisen Sisä-Mongolian alueella toisen maailmansodan aikaan. Se oli alun perin periaatteessa itsenäinen ja sittemmin Japanin Kiinaan perustaman nukkehallituksen alainen autonominen alue. Mengjiang palasi kiinalaisen vallan alle Japanin hävittyä maailmansodan.


title: Mengjiang

text: Qing-dynastian romahduksen jälkeen Mongolia yritti valloittaa alueen Kiinan ja Mongolian välisessä sodassa 1910-luvulla, mutta yritys epäonnistui. Yuan Shikain valtakaudella alueen hallinto oli jaettu etnisin linjoin mongolien ja kiinalaisten alueisiin. Shikain kuoltua vuonna 1917 valtaan nousivat kuitenkin paikalliset sotalordit. Kiinalaiset pyrkivät asuttamaan Sisä-Mongoliaa kiinalaisilla siirtolaisilla, ja tämä politiikka vahvistui entisestään nationalistien noustua valtaan Kiinassa. Japani miehitti Sisä-Mongolian Khorchinin ja Hulun Buirin alueet vuosina 1931-32. Demchugdongrub käytti japanilaisten uhkaa solmiakseen sopimuksen autonomiasta Kiinan keskushallinnon kanssa, mutta käytännössä tilanne ei muuttunut paikallisten sotalordien vastustuksesta. Demchugdongrub otti täten vastaan sotilaallista apua Japanilta, mutta hänen joukkonsa eivät pärjänneet kiinalaisille ennen Kiinan ja Japanin sodan puhkeamista vuonna 1937.


title: Mengjiang

text: Japanin miehitettyä alueen kiinalaisten siirtolaisten tulo lakkasi, ja japanista ja mongolista tuli hallinnon ja koulutuksen ainoat kielet. Hallintoon asetettiin etnisiä mongoleja myös niillä alueilla, joilla varsinaiset mongolit muodostivat vain pienen vähemmistön. Toisaalta osa Sisä-Mongolian alueista menetettiin Japanin toiselle nukkevaltiolle Mantšukuolle. Demchugdongrub nousi jäljelle jääneiden alueiden autonomisen hallinnon johtoon vuonna 1937. Mengjiang perustettiin kuitenkin varsinaisesti vuonna 1939, kun Japani painosti Demchugdongrubin liittymään heidän luomaansa Kiinan nukkehallitukseen autonomisena alueena. Vuonna 1941 Demchugdongrub sai kuitenkin jälleen itsenäistä valtaa, kun Sisä-Mongoliasta muodostettiin Mongolian autonominen valtio. Kiinalaiset nationalistit pitivät koko sodan ajan kiinni osista Sisä-Mongolian lounaisosaa. Japanilaisen Mongolian loppu tuli vuonna 1945, kun Neuvostoliiton ja sen liittolaisen Ulko-Mongolian joukot hyökkäsivät alueelle. Kiinan sisällissodan aikaan Sisä-Mongolian johtoon nousivat Neuvostoliiton tukemina kommunistit. Paikalliset elättelivät ensin toiveita yhdistymisestä Ulko-Mongolian kanssa, mutta suunnitelmista ei tullut lopulta mitään Kiinan kommunistien ja Neuvostoliiton välisten sopimusten myötä. Sisä-Mongoliasta tehtiin kommunistien alaisuudessa autonominen alue jälleen vuonna 1947.


title: Mengjiang

text: Demchugdongrubin johtamassa Sisä-Mongoliassa oli vuonna 1941 74 julkista ja 31 yksityistä oppilaitosta, sekä neljä toisen asteen oppilaitosta. Japanilaismiehityksen aikaan julkaistiin mongolialaista kirjallisuutta, kuten Sisä-Mongolian ensimmäinen pienoisromaani ja useita runo- ja esseekokoelmia. Alueella julkaistiin myös lehtiä kuten "Ulaan bars" ja "Shine Monggol". Väestölle sota osoittautui kuitenkin muuten raskaaksi. Väestömäärä putosi vuoden 1937 noin 847 000:ta 832 000:een vuonna 1947.


title: Tapio Nieminen

text: Tapio Nieminen (s. 16. marraskuuta 1967) on suomalainen pääsarjauransa lopettanut koripalloilija. Hän on koripallovalmentaja Timo Niemisen veli.


title: Tapio Nieminen

text: Niemisen kasvattajaseura on Forssan Koripojat, jonka edustusjoukkueessa hän debytoi kaudella 1987–1988. Tilastollisesti hänen paras kautensa pääsarjassa oli kausi 1993–1994, jolloin hän teki keskimäärin 14,7 pistettä ja otti 9,2 levypalloa ottelua kohden. Samana kautena Forssa voitti SM-hopeaa.


title: Tapio Nieminen

text: Nieminen edusti Forssaa vuoteen 1996 asti, jolloin hän siirtyi yhdeksi kaudeksi Korihaiden joukkueeseen. Kaudeksi 1997–1998 hän palasi Forssaan, mutta edusti uransa kaksi viimeistä pääsarjakautta Korihaita. Nieminen lopetti pääsarjauransa vuonna 2000, mutta pelasi I-divisioonaa Turun NMKY:n joukkueessa kaudella 2004–2005.


title: Andre Kostelanetz

text: André (Abram) Kostelanetz (, 22. joulukuuta 1901 Pietari – 13. tammikuuta 1980 Port-au-Prince, Haiti) oli venäläis-yhdysvaltalainen orkesterinjohtaja ja musiikkisovittaja, joka oli yksi easy listening -musiikin pioneerejä.


title: Andre Kostelanetz

text: Vuonna 1920 Kostelanetz aloitti opinnot Pietarin konservatoriossa. Helmikuuhun 1922 hän työskenteli apulaiskapellimestarina ja valmentajana Mariinski-oopperassa. Vuonna 1922 hän muutti New Yorkiin. Neljä vuotta myöhemmin Kostelanetz esiintyi ensimmäistä kertaa Manhattan Opera Housessa yhdessä laulaja Helen Stanleyn kanssa. Vuonna 1928 hän sai Yhdysvaltain kansalaisuuden ja aloitti CBS Orchestran kapellimestarina vuonna 1930. Sen jälkeen Kostelanetz aloitti radiolähetykset (Chesterfield Radio Program). Hän myös toimi elokuvamusiikkikapellimestarina elokuvissa "Unelmien sävel" (1935), "That Girl from Paris" (1936) ja "Hitting a New High" (1937), joiden pääosaa esitti hänen tuleva vaimonsa Lily Pons. Toisen maailmansodan aikana Kostelanetz esiintyi yhdessä vaimonsa kanssa lukuisissa United Service Organizationsin konserteissa.


title: Andre Kostelanetz

text: Vuonna 1953 Kostelanetz ryhtyi työskentelemään New Yorkin filharmonikkojen kanssa ja aloitti ”Special Concerts” -sarjansa. Vuosina 1963–1979 hän esitti filharmoonikkojen kanssa ”Promenade”-konserttisarjaa. Viimeisessä konsertissaan hän johti 31. joulukuuta 1979 San Francisco Symphony Orchestraa.


title: Andre Kostelanetz

text: Kostelanetz loi radioesiintymissään innovatiivisen musiikkityylin, joka yhdisti perinteisiä konserttinumeroita ja hänen omia sovituksiaan ajan suosikkikappaleista. Hän loi harmonisesti rikkaan ja runsaan äänimaailman, joka oli suurta ja radiossa viihdyttävää. Kostelanetzin sovitustavasta ja sen tunnusomaisesta äänimaailmasta tuli 1930–1950-lukujen Hollywood-elokuvamusiikille käytännön standardi.


title: Kiwa Inspecta

text: Kiwa Inspecta on tarkastus-, testaus-, sertifiointi-, konsultointi- ja koulutusalan palveluyritys. Sen edeltäjä, valtion Tekninen tarkastuslaitos, perustettiin 1975. Nykymuotoinen yhtiö rekisteröitiin 2007.


title: Kiwa Inspecta

text: Kiwa Inspecta toimii Suomen lisäksi seitsemässä maassa: Ruotsissa, Norjassa, Tanskassa, Latviassa, Virossa, Liettuassa ja Puolassa. Yhteensä henkilöstöä on yli 1600, joista Suomessa reilut 550.


title: Kiwa Inspecta

text: Kiwa Inspectalla on yli 75 000 asiakasta, joita se palvelee vuosittain yli 400 000 palvelutoimituksella.


title: Kiwa Inspecta

text: Kiwa Inspectan pääomistajana toimi vuoteen 2015 asti (71,5 %) 3i, kansainvälinen sijoittaja, joka keskittyi yritysjärjestelyihin, infrastruktuurisijoituksiin ja velkajärjestelyihin. Se osti Inspectan vuonna 2007 suomalaiselta pääomasijoittaja MB Rahastoilta. 3i on listattu Lontoon pörssissä vuodesta 1994. Inspectan vähemmistöomistajina toimivat ICG-rahastot sekä yrityksen toimiva johto.


title: Kiwa Inspecta

text: ACTA* (Kiwa/Shield) -ryhmä osti Inspectan vuonna 2015. Kauppa sinetöitiin tiistaina 9. kesäkuuta 2015. Kaupan toteuduttua ACTA*sta kasvoi testaus-, tarkastus- ja sertifiointialan (TIC = testing, inspection, certification) yritys, jolla on noin 4000 laatu- ja turvallisuusasiantuntijaa 25 maassa. ACTA*n juuret ovat vuodessa 1948, jolloin Hollannin kansalliset vesilaitokset perustivat Kiwa NV-yrityksen juomavesijärjestelmien testausta ja sertifiointia varten. Vuodesta 2004 yritys on kehittynyt kansainväliseksi testaus-, tarkastus- ja sertifiointiyritykseksi sekä orgaanisen kasvun että yritysostojen kautta. Kiwa tarjoaa tuotteiden ja prosessien TIC-palveluita monille toimialoille 50 maassa toimistoiltaan 22 maasta käsin. Shield-ryhmä on keskittynyt vaarallisten materiaalien määräysten valvontapalveluihin seitsemässä maassa Euroopassa sekä maailmanlaajuisiin meripalveluihin. ACTA* työllistää 2400 työntekijää ja sen omistaa tällä hetkellä NPM Capital ja ACTA*n toimiva johto.


title: Kiwa Inspecta

text: Inspecta on yksi Suomen Green Building Councilin perustajajäsenistä.


title: Kiwa Inspecta

text: Vuonna 1975 Suomen valtio perusti Teknillisen tarkastuslaitoksen, TTL:n, varmistamaan painelaitteiden ja muiden turvallisuuskriittisten kohteiden turvallisuuden. Samana vuonna Ruotsissa astui voimaan kansallisia testauspaikkoja koskeva uusi laki, ja vuonna 1977 Ruotsissa perustettiin Statens Anläggningsprovning -tarkastuslaitos.


title: Kiwa Inspecta

text: 1990-luvulla monissa maissa julkisessa omistuksessa olevia tarkastusyrityksiä alettiin yksityistää kilpailun lisäämiseksi. Vuonna 1995 Ruotsi poisti testaus- ja tarkastusmonopolinsa ja nimi Statens Anläggningsprovning muuttui SAQ Kontroll AB:ksi. Tammikuussa 1998 myös Suomen markkinat vapautettiin, ja samassa yhteydessä TTL:sta tuli Inspecta.


title: Kiwa Inspecta

text: Vuonna 2000 Inspecta osti Suomen johtavan rikkomattoman testauksen (NDT) yrityksen, Huber Testing Oy:n. Inspectan laajentuminen Suomen ulkopuolelle alkoi vuonna 2005, kun Latvian toiminnot alkoivat. Vuonna 2006 Inspecta hankki osia DNV:stä, joka oli aiemmin ostanut SAQ Kontroll AB:n Ruotsissa. Sittemmin Inspecta on kasvanut sekä orgaanisesti että yritysostoin Suomessa, Ruotsissa, Latviassa, Virossa, Norjassa, Tanskassa, Liettuassa ja Puolassa.


title: Kiwa Inspecta

text: AEL - Inspectan ja AEL:n yhteistyösopimuksen tavoitteena on tukea suomalaisten yritysten toiminnan ja henkilöstön kehittämistä.


title: Kiwa Inspecta

text: Isännöintiliitto - Inspectalla on yhteistyösopimus Isännöintiliiton kanssa. Isännöintiliittoon kuuluu yhteensä yli 2/3 Suomen isännöijistä, ja liiton jäsenet johtavat noin 40 000 taloyhtiötä eli noin 1,5 miljoonan suomalaisen kotia..


title: Dikumaroli

text:
Dikumaroli on luonnossa esiintyvä antikoagulantti, joka vaikuttaa kuten varfariini (joka keksittiin tutkittaessa dikumarolin toimintaa) K-vitamiiniin.
Dikumaroli on kumariinin johdos. Kumariini ei itse vaikuta hyytymistekijöihin, mutta useat sienet muuttavat sen aktiiviseksi dikumaroliksi. Dikumaroli löydettiin tutkittaessa syytä karjassa esiintyvään verenvuototautiin, jolloin havaittiin syynä olleen homehtuneet makeantuoksuiset mesikkä-ruohokasvit.


title: Dikumaroli

text: Dikumaroli identifikoitiin 1940, ja siitä tuli 4-hydroksikumariinien prototyyppi. Sitä käytettiin lyhyen aikaa verenohennuslääkkeenä, mutta 1950-luvun puolivälissä sen korvasi yksinkertaisempi johdannainen varfariini (kauppanimi Marevan) ja muut 4-hydroksikumariini-johdannaiset.


title: Dikumaroli

text: Suun kautta nautittuna se vaikuttaa parin päivän sisällä.


title: Koillis-Helsingin Lähitieto

text: Koillis-Helsingin Lähitieto on Koillis-Helsingin alueella keskiviikkoisin ilmestyvä ilmaisjakelulehti. Sen levikki on kaikkiaan 37 600 kpl. Se jaetaan koteihin alueilla: Malmi, Tapanila, Tapaninvainio, Puistola, Pukinmäki, Pihlajamäki, Pihlajisto, Siltamäki, Suutarila, Tapulikaupunki, Viikki, Jakomäki ja Alppikylä.


title: Koillis-Helsingin Lähitieto

text: Koillis-Helsingin Lähitieto on paikallislehti, joka kertoo alueen uutiset ja tapahtumat ja tutustuttaa lukijansa paikallisiin ihmisiin ja yrityksiin. Tammikuussa 2013 perustettu Koillis-Helsingin Lähitieto sai alkunsa, kun alueen asukkaat, yhteisöt ja yrittäjät kokivat jäävänsä uutispimentoon ja vaille omaa ilmoituskanavaa, sillä alueen aiempi paikallismedia Vartti Pohjois-Helsinki lopetti ilmestymisensä lokakuussa 2012.


title: Mongolian asevoimat

text: Mongolian asevoimat on maavoimista ja ilmavoimista muodostuva Mongolian valtiolliset puolustusvoimat. Puolisotilaallisina joukkoina asevoimiin luetaan myös rajavartiosto ja sisäisen turvallisuuden joukot. Asevoimien aktiivipalveluksessa on noin 10 000 henkilöä ja reservissä 137 000. Puolisotilaallisiin joukkoihin kuuluu 7 200 henkilöä.


title: Mongolian asevoimat

text: Mongolian itsenäistyessä 1910-luvulla se peri asevoimansa Qing-dynastialta. Vuonna 1914 maan asevoimiin kuului noin 10 000 henkilöä. Mongolian vallankumouksessa 1921 vallan ottivat käsiinsä kommunistit Neuvostoliiton tuella ja maa alkoi saada aseita tukijaltaan. Kun rajakahakat Japanin kanssa alkoivat Neuvostoliitto siirsi maahan noin 30 000 henkilöä käsittäneen 7. armeijan. Mongolia liittyi Neuvostoliiton sodanjulistuksen jälkeen sotaan Japania vastaan vuonna 1945. Sodan jälkeen asevoimia pienennettiin merkittävästi, mutta niitä jaajennettiin jälleen, kun Neuvostoliiton ja Kiinan suhteet heikkenivät 1950-luvun lopussa. Maavoimien henkilöstön määrä nousi 33 000:n ja ilmavoimien 3 500:n. Neuvostoliitosta saatiin muun muassa 650 panssarivaunua ja 17 MiG-21 hävittäjää. Puolustusmenot veivät 10 % maan budjetista vuonna 1975 ja lähes 15 % vuonna 1980.


title: Mongolian asevoimat

text: Neuvostoliiton romahtamiseen saakka Mongoliassa turvauduttiin Neuvostoliiton apuun mahdollisessa sodassa Kiinaa vastaan ja näin ollen Mongoliassa ei ollut vahvaa armeijaa tai aseteollisuutta. Puolustuskykyyn vaikutti myös Mongolian pieni väestömäärä. Neuvostoliiton romahtamisen myötä maasta tuli ainakin teoriassa neutraali Venäjän ja Kiinan välillä ja se pitää yllä normaaleja suhteita molempiin maihin. Nykyisin yhteistyö Kiinan ja Yhdysvaltojen kanssa on kuitenkin lisännyt merkitystään.


title: Mongolian asevoimat

text: Mongolian asevoimat ovat edelleen pienet ja aliaseistettu. Maan panssaroidut ajoneuvot ovat vanhentuneita ja ilmavoimilla ei ole taistelulentokoneita muutamia helikoptereita lukuun ottamatta. Maa on ottanut osaa kansainvälisiin operaatioihin muun muassa lähettämällä 850-sotilasta Etelä-Sudaniin, mutta asevoimilla ei ole resurseja huoltaa joukkojaan itsenäisesti kansainvälisissä tehtävissä. Tilanteen parantamiseksi maan asevoimat ovat harjoitelleet Euroopan maiden, Yhdysvaltojen ja Kiinan kanssa. Koulutuksen ja valmiuden taso onkin kalusto-ongelmista huolimatta melko hyvä.


title: Kauniaisten kaupunginkirjasto

text: Kauniaisten kaupunginkirjasto on Kauniaisissa toimiva yleinen kirjasto. Kauniaisten kaupunginkirjastolla on yksi toimipiste. Kauniaisten kaupunginkirjasto on osa HelMet-kirjastoa. HelMet-kirjasto on Espoon, Helsingin, Kauniaisten ja Vantaan kaupunginkirjastojen kokonaisuus, jolla on yhteinen kokoelmaluettelo ja yhteiset käyttösäännöt.


title: Kauniaisten kaupunginkirjasto

text: Vuonna 2012 Kauniaisten kaupunginkirjaston kokoelmissa oli 89 679 nidettä ja kirjaston kokonaislainaus oli 206 972 lainausta.


title: Kauniaisten kaupunginkirjasto

text: Kauniaisten kaupunginkirjaston perustamisesta tehtiin aloite vuonna 1923. Kirjasto aloitti toimintansa vuonna 1924 kauppalan rahatoimistossa. Ensimmäisen toimintavuoden lopulla kirjaston kokoelma oli 173 nidettä ja kirjaston käyttäjiä oli 90. Ennen vuotta 1967 kirjasto muutti kolmesti vuosina 1942, 1945 ja 1949.


title: Kauniaisten kaupunginkirjasto

text: Vuonna 1967 kirjastolle vuokrattiin osa Helsingin Säästöpankin liiketalon toisesta kerroksesta Kauniaisten keskustasta. Uusissa tiloissa oli lainaustoiminnan lisäksi mahdollista järjestää asiakkaille myös lukusali, lastenosasto sekä musiikkinurkka. Kirjaston tiloissa järjestettiin myös myös taidenäyttelyjä.


title: Kauniaisten kaupunginkirjasto

text: Kirjasto sai oman, erillisen kirjastorakennuksensa vuonna 1985. Toiminta tiloissa aloitettiin 4. helmikuuta 1986. Rakennuksen on suunnitellut arkkitehti Reijo Perko arkkitehtitoimisto Perko & Rautamäestä.


title: Kauniaisten kaupunginkirjasto

text: Pääkaupunkiseudun yleisten kirjastojen yhteistyö käynnistyi 1970-luvulla, kun Espoossa, Helsingissä, Kauniaisissa ja Vantaalla siirryttiin yhteiseen kirjastojärjestelmään ja yhteiseen kokoelmaluetteloon. Kirjastoilla on ollut yhteinen ATK-järjestelmä vuodesta 1987.


Jalkapallon alle 16-vuotiaiden Euroopan-mestaruuskilpailut 2001 käytiin Englannissa 22. huhtikuuta – 6. toukokuuta 2001. Otteluita pelattiin 18 eri paikkakunnalla.


title: Jalkapallon alle 16-vuotiaiden Euroopan-mestaruuskilpailut 2001

text: Turnauksessa oli mukana 16 maata, jotka oli jaettu neljään eri lohkoon.


title: Artjom Markelov

text: Artjom Valerjevitš Markelov (, s. 10. syyskuuta 1994 Moskova, Venäjä) on venäläinen rata-autolija.


title: Artjom Markelov

text: Markelov aloitti uransa karting-sarjoissa vuonna 2006, jossa hän kilpaili enimmäkseen kotimaassaan Venäjällä. Lopulta hän päätyi KF2-luokkaan asti vuonna 2010.


title: Artjom Markelov

text: Vuonna 2011 Markelov ajoi ADAC Formel Masters -sarjassa voittaen yhden kilpailun sijoittuen sarjan neljänneksi. Samana vuonna hän ajoi kolme kilpailua Formula 3 Euroseries -sarjassa vierailevana kuljettajana. Vuonna 2012 Markelov siirtyi Saksan Formula 3 -sarjaan voittaen kaksi kilpailua sijoittuen sarjan seitsemänneksi. Vuonna 2013 hän jatkoi samassa sarjassa sijoittuen lopulta sarjan toiseksi.


title: Artjom Markelov

text: Vuonna 2014 Markelov kilpaili GP2-sarjassa venäläisessä Russian Time -tallissa saavuttaen kuusi pistettä. Vuonna 2015 Markelov jatkoi GP2:ssa samassa tallissa. Hän saavutti yhden kolmossijan ja 48 pistettä sijoittuen sarjan 13:nneksi. Vuonna 2016 Markelov jatkoi kolmannen kauden GP2-sarjassa. Hän voitti Monacon perjantain kilpailun ja oli kuljettajien MM-sarjan kymmenes 97 pisteellä. Markelov jatkoi myös kaudella 2017 Russian Timellä voittan kauden avauskilpailun Bahrainissa. Hän voitti kauden aikana kaiken kaikkiaan viisi kilpailua, oli seitsemän kertaa palkintopallilla ja sijoittui sarjan toiseksi 210 pisteellä. Markelov jatkaa myös kaudella 2018 Russian Timellä.


title: Työmies (Yhdysvallat)

text: Työmies (aluksi "Amerikan Suomalainen Työmies") oli Yhdysvalloissa vuosina 1903–1950 ilmestynyt amerikansuomalainen sanomalehti. Se toimi ensin sosialistien ja 1920-luvun alusta lähtien kommunistien äänenkannattajana. Massachusettsin Worcesterissa perustettu lehti siirrettiin vuonna 1904 Michiganin Hancockiin. Vuodesta 1914 lähtien se ilmestyi Wisconsinin Superiorissa. "Työmies" ja Yhdysvaltojen itärannikolla julkaistu "Eteenpäin" yhdistettiin vuonna 1950 Superiorissa ilmestyneeksi "Työmies–Eteenpäin" -lehdeksi.


title: Työmies (Yhdysvallat)

text: "Työmies" sai alkunsa Massachusettsin Worcesterissa, jonne oli vuonna 1903 perustettu Amerikan Suomalainen Työväen Kirjapaino-Osakeyhtiö sosialistisen "Uusi Meikäläinen" -pilalehden painamista varten. Yhtiön johtokunta päätti ryhtyä julkaisemaan "Amerikan Suomalainen Työmies" -nimistä sosiaalidemokraattista sanomalehteä, jonka toimittajaksi palkattiin Suomen "Työmiehen" entinen taloudenhoitaja Vihtori Kosonen. Lehden näytenumero ilmestyi nelisivuisena ja viisipalstaisena 20. heinäkuuta 1903. Sen alkuvaiheisiin liittyvät riidat syksyllä 1903 perustetuissa Imatra-liitossa ja Amerikan Suomalaisessa Työväenliitossa, joissa kurikkalaisilla utopistisilla sosialisteilla oli omat kannattajansa. Marraskuussa järjestyssä yhtiökokouksessa enemmistö päätti, että ”lehti toimitetaan puhtaasti kansainvälisen työväenliikkeen (sosialidemokratisen) puolueohjelman mukaisesti”.


title: Työmies (Yhdysvallat)

text: Kesällä 1904 lehti siirrettiin Michiganin Kuparisaarella sijaitsevaan Hancockiin, jossa sen kustantajaksi perustettiin Työmies Kustannusyhtiö -niminen osakeyhtiö. Nelisivuinen ja seitsenpalstainen lehti alkoi ilmestyä Hancockissa 16. elokuuta. Samalla sen nimi lyhentyi "Työmieheksi". Amerikan sosialistipuolueen linjalle asettuneen lehden toimittajaksi tuli joulukuussa 1904 Kaapo Murros, joka oli työskennellyt "Siirtolaisessa" sekä Suomessa muun muassa "Päivälehdessä". Hänen apunaan toimituksessa työskenteli Alex Halonen. Kustannusyhtiön talous alkoi lujittua J. A. Harpetin tilalle taloudenhoitajaksi tulleen V. S. Holmstenin johdolla. Vuonna 1905 "Työmies" hankki ensimmäisen latomakoneen ja muutti omaan toimitaloon. Lehden koko laajeni kahdeksansivuiseksi ja kuusipalstaiseksi, ja vuoden 1907 alussa se muuttui viikkolehdestä kolmipäiväiseksi. Tilaajamäärä ylitti 4 000:n rajan syksyllä 1906 ja oli vuonna 1907 jo yli 5 000.


title: Työmies (Yhdysvallat)

text: Amerikan Suomalaisen Sosialistijärjestön perustamiskokouksessa elokuussa 1906 sen äänenkannattajiksi hyväksyttiin "Työmies" ja Massachusettsin Fitchburgiin vuonna 1905 perustettu "Raivaaja". Kokouksessa keskusteltiin lehtien hallinnan siirtämisestä järjestölle, mutta koska niiden julkaisuyhtiöt olivat pääosin sen paikallisosastojen omistuksessa, tilanne päätettiin jättää ennalleen.


title: Työmies (Yhdysvallat)

text: Murroksen palattua Suomeen vuonna 1906 "Työmiehen" toimituksessa työskentelivät Toivo Hiltunen ja W. W. (Väinö) Korhonen (Vennu Kari). Lehden laajennuttua kolmipäiväiseksi sen ensimmäiseksi vastaavaksi toimittajaksi valittiin suomalaisissa työväenlehdissä työskennellyt Aku Rissanen ja taloudenhoitajaksi kaupallisen koulutuksen saanut Juhani Nummivuori. Vuoden 1908 alusta vastaavana toimittajana työskenteli Severi Alanne, joka kehitti "Työmiestä" uutislehden suuntaan. Hänet korvasi vuonna 1909 radikaali John Välimäki. Vuonna 1911 vastaavaksi toimittajaksi valittiin syndikalistista suuntausta edustanut Leo Laukki. Hänen jouduttua eroamaan vuonna 1912 vastaavana toimittajana työskenteli väliaikaisesti O. A. Sarell, kunnes keväällä 1913 tehtävään valittiin jälleen Aku Rissanen. Muita toimittajia olivat näinä vuosina Santeri Mäkelä, A. F. Lappi, Einari Teräs, John (Jukka) Salminen, Lars Florell, Richard Pesola, Sakarias Kankaanpää, Eemeli Parras, John Korpi, E. V. Latvala, Matti Kangas, Leo Mattson, Alex Sevo, J. W. Meriläinen ja Elis Sulkanen (Sulo). Toimituskunnan kokonaisvahvuus kohosi vuonna 1913 yhdeksään henkilöön.


title: Työmies (Yhdysvallat)

text: Vuonna 1909 "Työmiehelle" hankittiin uusi pikapainokone. Se sijoitettiin Kansankoti-yhtiön ostamaan rakennukseen, johon koko lehti muutti seuraavana vuonna. Tilaajamäärä nousi yli 8 000:n vuoden 1910 alussa ja saavutti seuraavana syksynä 10 000:n rajan. Maaliskuussa 1911 "Työmies" muuttui kuusipäiväiseksi, ja vuoteen 1913 mennessä sen levikki kohosi yli 12 000 tilaajan. Latomon ja kirjapainon koneita uudistettiin, henkilökuntaa laajennettiin ja Duluthiin, Ishpemingiin ja Minnesotan Virginiaan perustettiin haarakonttorit. Vuonna 1911 solmittiin sopimus United Press -uutistoimiston kanssa, mutta Hancockin syrjäinen sijanti aiheutti usein myöhästymisiä uutisvälityksessä kuten esimerkiksi Titanicin haaksirikosta kerrottaessa. Lehden ulkonäköä pyrittiin elävöittämään piirroksilla.


title: Työmies (Yhdysvallat)

text: Vuonna 1913 Kuparisaarella puhkesi kaivostyöläisten lakko, jonka keskipisteeseen "Työmies" pian joutui. Lehden Hancockin toimitalo Kansankoti toimi lakkolaisten päämajana. Kaivosyhtiön rikkurit ja asemiehet suunnittelivat sen valtaamista ja hävittämistä ja poliisi pidätti osan "Työmiehen" työntekijöistä. Lehti jatkoi kuitenkin ilmestymistään lakkolaisten äänenkannattajana ja sen painosta julkaistiin tiedotteita myös muilla kielillä.


title: Työmies (Yhdysvallat)

text: Hävitty lakko kärjisti entisestään Amerikan Suomalalaisen Sosialistijärjestön suuntataisteluja, jotka huipentuivat "Työmiehen" yhtiökokouksessa toukokuussa 1914. Järjestön radikaali syndikalistisiipi kärsi kokouksessa tappion ja lehti jäi sosiaalidemokraattien käsiin. Hävinnyt siipi perusti sen jälkeen lehdekseen Duluthissa ilmestyneen "Sosialistin", joka myöhemmin sai nimen "Industrialisti".


title: Työmies (Yhdysvallat)

text: Lakon jälkeen "Työmiehen" toiminta Hancockissa kävi mahdottomaksi muun muassa paikallisen elinkeinoelämän ilmoitusboikotin takia. Lehti päätettiin siirtää Duluthin naapurikaupunkiin Wisconsinin Superioriin, jossa ensimmäinen numero ilmestyi 10. lokakuuta 1914. Työmies Society -nimen ottaneen kustannusyhtiön henkilöstöä supistettiin, ja uuden taloudenhoitajan Matti Tenhusen johdolla se muuttui nopeasti jälleen kannattavaksi. Viiden vuoden kuluttua "Työmies" omisti Superiorissa kolmikerroksisen liiketalon ja uusitun kirjapainokoneiston täysin velattomana. Lehden päätoimittajana työskenteli muuton jälkeen sosialistipuolueen virallista suuntaa noudattanut Moses Hahl.


title: Työmies (Yhdysvallat)

text: Lokakuun vallankumouksen jälkeen "Työmies" omaksui päätoimittajansa Eemeli Parraksen (1917–1920) johdolla radikaalin vasemmistosuuntauksen ja vähitellen siitä tuli kommunistisen liikkeen äänenkannattaja. Lehden myöhempiin vaiheisiin liittyvät kommunistien puoluehajaannus ja taistelu amerikansuomalaisesta osuustoimintaliikkeestä 1920- ja 1930-lukujen vaihteessa, Neuvostoliiton tarkoitusperien tukeminen talvisodan aikana sekä toisen maailmansodan jälkeiset kommunistivainot.


title: Työmies (Yhdysvallat)

text: "Työmiehen" päätoimittajina työskentelivät Parraksen jälkeen George Halonen (1921–1923), Henry Koski (1923–1926), Knut Einar Heikkinen (1926–1928), Henry Puro (1928–1929), Tatu (Taavi) Heino (1929–1931), Leo Mattson (1931–1935 ja 1945–1950), Richard Pesola (1935–1937) ja Matti Wiitala (1937–1944). Liikkeenhoitajina toimivat Tenhusen jälkeen Oscar Corgan, Theodore Mäki, William Marttila, Otto Wallin, Paul Voimala, John Hautala, Hugo Paasikivi ja Ernest Koski.


title: Työmies (Yhdysvallat)

text: Lehden levikki oli ennätykselliset 15 500 kappaletta vuonna 1919, 13 700 vuonna 1930 ja 5 000 vuonna 1950. 1920-luvun lopulla "Työmiehen" teknisesti hyvin varustettu julkaisuyhtiö mainosti olevansa ”suurin työläisten omistama ja kontrolleeraama kustannusliike Amerikassa”. Suomenkielisen lukijakunnan vähentyessä kommunistilehtien yhdistäminen alkoi jo 1930-luvun puolessavälissä käydä taloudellisista syistä tarpeelliseksi. "Työmies" ja New Yorkin osavaltion Yonkersissa ilmestynyt "Eteenpäin" yhdistettiin elokuussa 1950. Niiden tilalle perustettiin Superiorissa vuoteen 1998 saakka ilmestynyt "Työmies–Eteenpäin".


title: Työmies (Yhdysvallat)

text: "Työmiehen" julkaisuyhtiö kustansi myös muita lehtiä sekä suuren määrän kirjallisuutta. Alkuvaiheessa se julkaisi englanninkielistä viikkolehteä "Wage Slave", vuosina 1905–1906 kuukausilehteä "Soihtu", vuodesta 1911 lähtien pilalehti "Lapatossua" ja vuosina 1912–1921 maatalous- ja osuustoimintalehteä "Pelto ja Koti". Lukuisten tilapäisjulkaisujen nimiä ovat "Köyhälistön Nuija", "Työmiehen Joulu", "Työväen Kalenteri", "Vappu", "Punainen Juhannus", "Uuden Ajan Soihtu" ja "Luokkataistelijan Asevarasto". Kirjallisuutta julkaistiin usein yhteistyössä muiden työväenliikkeen kustantajien kanssa. "Työmiehen" omista kirjajulkaisuista suurisuuntaisin on V. S. Alanteen "Suomalais-englantilainen sanakirja".


title: Šventoji (Itämereen laskeva joki)

text: Šventoji (, ) on pienehkö Liettuan luoteisrajalla ja Latvian lounaisrajalla virtaava, Itämereen laskeva joki. Se saa alkunsa Skuodasin kunnallispiirissä ja laskee 73 kilometrin jälkeen Itämereen Šventojin kylässä. Noin 30 kilometrin matkalla joki muodostaa Latvian ja Liettuan välisen rajan. Joen valuma-alue on 472 km² ja keskivirtaama 5−6 m³/s.


title: Šventoji (Itämereen laskeva joki)

text: Joen suistossa sijaitsee arkeologinen kohde Šventojin asuinpaikka, joka on Pohjoismaiden suurimpia.


title: Mini-Con

text: Mini-Conit ovat kuvitteellisia muotoaan muuttavia ihmisen kokoisia robotteja Transformers-universumissa. He esiintyivät alun perin tärkeässä roolissa sarjassa "", mutta esiintyivät myös muissakin Unicron-trilogian sarjoissa "" ja "".


title: Mini-Con

text: Sarjassa "" Mini-Conit olivat alun perin ilkeän planeetankokoisen transformerin, Unicronin, luomuksia. Mutta sitten tulevaisuudesta tulleet kolme ihmislasta Rad, Carlos ja Alexis, joutuivat kohtaamisiin heidän kanssaan ja Mini-Conit kehittyivät oman tahdon omaaviksi ja rauhaa rakastaviksi olennoiksi. Ja saivat tiedon Maan olemassaolosta.


title: Mini-Con

text: Kun Mini-Conit ilmaantuivat Cybertronille, ilmeni, että heillä oli kyky yhdistyä suurempiin transformereiden ja antaa näille lisää voimia. Kaksi transformereiden ryhmittymää, Autobotit ja Decepticonit, alkoivat käydä sotaa heistä. Eivätkä tajunneet, että sodan synnyttämä negatiivinen energia ruokki Unicronia. Vaikka ei koskaan paljastettu, oliko sota ollut jo ennen Mini-Conien saapumista.


title: Mini-Con

text: Lopulta Mini-Conit lähtivät aluksellaan Cybertronilta erään portaalin läpi. Alus teki pakkolaskun Kuuhun ja osa siitä putosi peräti Maahan, mutta osan sisällä ollut osa Mini-Coneista levittäytyi ympäri planeettaa. Kun Rad ja Carlos löysivät tämän osan aluksesta, Mini-Conien sijainti paljastui sekä Autoboteille että Decepticoneille.


title: Mini-Con

text: "issa" Mini-Conit eivät olleet kovin aktiivisesti Autobottien tai Decepticonien apuna, lukuun ottamatta kolmea Mini-Conia nimeltä Scattor, Skyboom ja Wreckage, jotka yhdistyvät Kicker Jonesin käyttämäksi Energonmiekaksi ().


title: Mini-Con

text: Sarjassa "" esiintyneet Mini-Conit olivat kotoisin Gigantionista, joka oli yksi Cybertronin siirtokunnista, kunnes siirtyi madonreiän kautta toiseen ulotuvuuteen. Neljä Mini-Conia Jolt (sarjan ainut ihmisten kieltä osaava Mini-Con), Six-speed, Reverb ja Safeguard olivat matkustaneet 13 alkuperäiseen transformeriin kuuluneen Vector Primen mukana. He oli tavanneet hänet alun perin leikkiessään kuurupiiloa.


title: Mini-Con

text: Jokaisella Gigantionin asukkaalla oli oma Mini-Con -kumppani.


title: Mini-Con

text: Aligned-jatkumossa Mini-Conit ovatkin pienikokoisista Soundwaven apureina toimivia Decepticoneja, lukuun ottamatta 13 alkuperäiseen Primeen kuuluvaa Micronus Primea.


title: Mini-Con

text: Soundwaven apureina toimineet Mini-Conit:


title: Mini-Con

text: Animaatiosarjassa "" ainoana Mini-Conina esiintyy Laserbeak, mutta häntä ei kutsuta Mini-Coniksi vaan "työläiseksi".


title: Haudutuspata

text: Haudutuspata eli ruokahaudutin on kodinkone, jota käytetään ruoan hitaaseen kypsentämiseen. Haudutuspata on omalla sähkövastuksella lämpiävä teräskattila, jossa on keraaminen kulho ruoka-aineksia varten. Padan kansi on lasia.


title: Haudutuspata

text: Ruoan hauduttaminen tapahtuu miedossa lämmössä, eikä pata kehitä höyryä. Kypsennysaika voi olla useita tunteja. Yleensä haudutuspadassa on säätömahdollisuus kolmeen eri lämpötilaan. Kannen avaamista kesken hauduttamisen ei suositella. Haudutuspata pitää ruoka-aineet kypsennyslämpötilassa sähköisen lämmityselementin avulla, mikä erottaa sen toimintaperiaatteeltaan samankaltaisesta haudutuslaatikosta.


title: Haudutuspata

text: Yhdysvalloissa haudutuspata ollut käytössä 1970-luvulta lähtien ().


title: Perintöoikeuden menettäminen

text: Perintöoikeuden menettäminen tarkoittaa perillisaseman tai testamentin antaman oikeusaseman syrjäyttämistä perillisen rikollisen menettelyn tai moitittavan käyttäytymisen vuoksi. Näin tapahtuu silloin, kun perillinen aiheuttaa tahallisesti perittävän kuoleman, tai tahallaan hävittää tai salaa perittävän testamentin. Kuoleman aiheuttamiseen perustuvasta perintöoikeuden menettämisestä säädetään perintökaaressa. Jos tuomioistuin ei pidä tekoa tahallisena tai pitää tekijää syyntakeettomana, perillisen oikeutta perintöön ei rajoiteta. Kuoleman aiheuttamiseen osallistunut rinnastetaan teon tekijään.


title: Perintöoikeuden menettäminen

text: Jos perillinen on tahallaan hävittänyt tai salannut testamentin, voi tuomioistuin määrätä hänet menettämään oikeutensa perintöön joko kokonaan tai osaksi. Osallisuus tällaiseen tekoon voi myös olla perusteena menettämisseuraamukseen. Lisäksi on huomattava, että asiaa koskevan kanteen nostamiselle ei ole laissa säädetty määräaikaa. Jos testamentti myöhemmin löydetään, toimitettu perinnönjako menettää merkityksensä. Uudessa perinnönjaossa noudatetaan tuomioistuimen ratkaisua ja testamentin määräyksiä.


title: Perintöoikeuden menettäminen

text: Perintökaaressa moitittavalta teolta edellytetään tahallisuutta, mutta tuomioistuimella on laaja harkintavalta perintöoikeuden menettämisen suhteen siinäkin tapauksessa, että se pitää tekoa tahallisena. Se voi esimerkiksi rajoittaa menettämisseuraamuksen koskemaan vain osaa perinnöstä. Perintöoikeuden menettäminen koskee aina vain moitittavan teon tekijää. Hänen perintöosuutensa menee suoraan lain nojalla hänen perillisilleen. Näin ollen jos esimerkiksi poika surmaa isänsä, saavat pojan lapset tämän osuuden surmatun isän jäämistöstä.


title: Tyra

text: Tyra tai Thyra, Suomessa myös Tyyra, on vanha pohjoismainen naisen etunimi. Nimen alkumuoto on ollut Tyre tai Thyrvi, mistä se on latinan vaikutuksesta muuntunut muotoon Tyra. Nimi merkitsee alun perin Tor-jumalalle pyhitettyä. Keskiajalla nimen teki suosituksi varsinkin Tanskan kuningatar Tyra Danebot, Gorm Vanhan puoliso.


title: Tyra

text:
Tyran nimipäivä on suomenruotsalaisen kalenterin mukaan 18. helmikuuta. Vuoteen 1928 saakka nimi oli samalla päivällä myös suomenkielisessä kalenterissa muodossa Tyyra.
Väestörekisterikeskuksen mukaan nimi on Suomessa annettu 1900-luvun alusta vuoden 2015 loppuun mennessä muodossa Tyra 525, muodossa Thyra noin 360 ja muodossa Tyyra noin 260 henkilölle.


title: Ilpo Pehkonen

text: Ilpo Pehkonen (s. 6. tammikuuta 1989 Helsinki) on suomalainen, uransa päättänyt koripalloilija.


title: Ilpo Pehkonen

text: Pehkosen kasvattajaseura on Torpan Pojat, mutta hän siirtyi kaudeksi 2005–2006 Rekolan Urheilijoihin, joka pelasi I-divisioonassa. Hän debytoi Korisliigassa kaudella 2006–2007 Torpan Poikien paidassa, mutta pelasi samanaikaisesti myös I-divisioonassa Rekolan Urheilijoissa.


title: Ilpo Pehkonen

text: Pehkonen edusti Torpan Poikia vuoteen 2009 asti, jolloin hän siirtyi Joensuun Katajaan. Hän saavutti seuran paidassa SM-hopeaa kausina 2010–2011 sekä 2011–2012. Lisäksi Pehkonen voitti Suomen cupin vuosina 2011 sekä 2012. Vuonna 2012 hän siirtyi Bisons Loimaahan, jossa hän voitti muun muassa SM-kultaa kaudella 2012–2013.


title: Ilpo Pehkonen

text: Kauden 2015–2016 Pehkonen pelasi II-divisioonassa. Kesäkuussa 2016 hän palasi ToPoon.


title: Slovenia talviolympialaisissa 2014

text: Slovenia osallistui Sotšin talviolympialaisiin 2014 66:n urheilijan voimin. Tähän määrään kuuluu myös Slovenian jääkiekkomaajoukkue.


title: Slovenia talviolympialaisissa 2014

text: Avajaisissa Slovenian lippua kantoi jääkiekkoilija Tomaž Razingar ja päättäjäisissä lumilautailija Žan Košir. Olympiajoukkueen kapteenina toimi entinen maastohiihtäjä Petra Majdič.


title: Slovenia talviolympialaisissa 2014

text: Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua alppihiihtoon kymmenen urheilijaa. Slovenian alppihiihtojoukkueeseen kuuluivat mieslaskijat Klemen Kosi, Žan Kranjec, Rok Perko ja Mitja Valenčič sekä naislaskijat Maruša Ferk, Katarina Lavtar, Tina Maze sekä Ilka Štuhec.


title: Slovenia talviolympialaisissa 2014

text: Joukkueen koko perustui kunkin valtion menestykseen ampumahiihdon MM-kilpailuissa vuosina 2012 ja 2013. Slovenian kiintiö kisoihin oli viisi mies- ja yksi naishiihtäjää.


title: Slovenia talviolympialaisissa 2014

text: Miesten joukkueeseen valittiin Klemen Bauer, Peter Dokl, Jakov Fak, Simon Kočevar ja Janez Marič. Joukkueen ainoa naishiihtäjä oli Teja Gregorin.


title: Slovenia talviolympialaisissa 2014

text: Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua lumilautailuun yksitoista urheilijaa. Joukkueen ainoa nimetty urheilija oli Filip Flisar.


title: Slovenia talviolympialaisissa 2014

text: Slovenian jääkiekkomaajoukkue osallistui historiansa ensimmäistä kertaa olympaiturnaukseen. Jääkiekossa joukkueen kokoonpano muodostui 25:stä pelaajasta. Kokoonpano piti ilmoittaa Kansainväliselle jääkiekkoliitolle 7. tammikuuta 2014 mennessä.


title: Slovenia talviolympialaisissa 2014

text:
Alla on Slovenian kokoonpano olympiaturnaukseen:
Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua freestylehiihtoon kaksi urheilijaa. Slovenian miesten joukkueeseen kuuluivat Rok Flander, Žan Košir, Jan Kralj, Rok Marguč, Matija Mihič, Tim Kevin Ravnjak sekä Izidor Šušteršič. Naisten joukkueen edustajat olivat Gloria Kotnik ja Clika Sadar.


title: Slovenia talviolympialaisissa 2014

text: Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua maastohiihtoon kahdeksan, mäkihyppyyn yhdeksän ja yhdistettyyn neljä urheilijaa.


title: Slovenia talviolympialaisissa 2014

text: Maastohihdoossa Slovenian joukkueeseen kuuluivat naishiihtäjät Alenka Čebašek, Vesna Fabjan, Barbara Jezeršek, Nika Razinger sekä Katja Višnar.


title: Slovenia talviolympialaisissa 2014

text: Miesten mäkihypyssä Sloveniaa edustivat Jernej Damjan, Jaka Hvala, Robert Kranjec, Peter Prevc sekä Jurij Tepeš. Naisten mäkihypyssä Slovenian edustajat olivat Eva Logar, Katja Požun, Špela Rogelj sekä Maja Vtič.


title: Slovenia talviolympialaisissa 2014

text: Yhdistetyssä Slovenian joukkueen muodostivat Gašper Berlot, Marjan Jelenko sekä Mitja Oranič.


title: S/S Santtu

text: S/S Santtu on vuonna 1894 Helsingin laivatelakalla rakennettu höyryalus. Nykyään Satakunnan Museon kokoelmiin kuuluva hinaaja on sijoitettuna Porin Reposaaren Varvinrantaan.


title: S/S Santtu

text: S/S "Bomba" -nimellä valmistunut alus toimi aluksi Venäjän rannikkotykistön kuljetusaluksena Suomenlahden merilinnoituksilla. Suomen itsenäistymisen jälkeen vuonna 1918 "Bomba" takavarikoitiin, ja se siirtyi Suomen merivoimien omistukseen. Alus nimettiin uudelleen S/S "Santahaminaksi," ja se toimi kuljetusaluksena Helsingin ja läheisyydessä sijainneiden laivastoasemien välillä.


title: S/S Santtu

text: "Santahamina" siirtyi merivoimilta vuoden 1924 jälkeen Saimaalla toimineelle Mikkelin Puutavaraosakeyhtiölle. Vuonna 1938 aluksen hankki omistukseensa porilainen Werner Hacklin Oy, ja sen nimi muutettiin S/S "Santuksi". Laiva remontoitiin samalla perusteellisesti, muun muassa sen kansirakennelmat, konehuone ja hytit uusittiin. Sotavuosina "Santtua" käytettiin vartiotehtävissä, ja vuosina 1945–1948 se toimi miinanraivauksessa. Vuonna 1948 höyrykoneen tilalle asennettiin dieselmoottori. Santtu toimi satamahinaajana Reposaarella ja Mäntyluodossa 1970-luvulle saakka.


title: S/S Santtu

text: Vuonna 1971 "Santun" osti Hangon Hinaus Oy, jonka omistaja Heimo Saarinen lahjoitti aluksen vuonna 1982 Porin kaupungille museolaivaksi.


title: Alppihiihto talviolympialaisissa 2014 – naisten suurpujottelu

text: Naisten suurpujottelu talviolympialaisissa 2014 käytiin 18. helmikuuta Roza Hutorin laskettelukeskuksessa. Kilpailun voitti Slovenian Tina Maze ennen Itävallan Anna Fenningeria ja Saksan Viktoria Rebensburgia. Mazelle kyseessä oli kisojen toinen olympiakulta (ensimmäinen oli tosin jaettu) ja Fenningerille toinen olympiamitali.


text: Kilpailun toinen kierros viivästyi lumi- ja vesisateen vuoksi.


text: Yhdysvaltalainen televisioverkko NBC nimesi kilpailun ennakkosuosiksi Ruotsin 30-vuotiaan Jessica Lindell-Vikarbyn. Suurimmiksi haastajaksi nimettiin Tina Maze, Maria Pietilä-Holmner sekä Anna Fenninger. Kilpailun yllättäjäksi arvioitiin Kathrin Zettel ja parhaaksi amerikkalaiseksi Mikaela Shiffrin.


text: Kilpailun avauskierros alkoi paikallista aikaa kello 9.30 aamulla. Avauskierroksella lähtöpaikalla oli 0,2°C lämmintä ja tuuli oli 3 m/s kaakkoon. Maalialueella lämpötila oli 2,1°C ja tuuli oli tyyntynyt kokonaan. Lumen lämpötila oli -1,0°C. Sekä lähtö- että maalialueella satoi lunta.


text: Kilpailun toinen kierros alkoi paikallista aikaa kello yksi päivällä. Toisella kierroksella lähtöpaikalla oli -0,3°C lämmintä ja tuuli oli 1 m/s kaakkoon. Maalialueella lämpötila oli 2,5°C ja tuuli oli tyyntynyt kokonaan. Lumen lämpötila oli -1,0°C. Sekä lähtö- että maalialueella satoi vettä.


title: Hello (Martin Solveigin kappale)

text: Hello on ranskalaisen elektronisen musiikin DJ:n ja tuottajan Martin Solveigin kappale hänen viidenneltä, Smash-studioalbumilta. Se sisältää myös kanadalaisen Dragonette-electropopyhtyeen jäsenen, Martina Sorbaran esittämiä vokaaleja. Kappaleen julkaisi Mercury Records albumin toisena singlenä 6. syyskuuta 2010.


title: Hello (Martin Solveigin kappale)

text: Se on Solveigin tähän mennessä parhaiten menestynyt single, sijoittuen listan kärkeen Itävallassa, Belgian Flanderissa, Tšekissä, sekä Alankomaissa. Kymmenen parhaan joukkoon se pääsi kymmenessä eri valtiossa. Se saavutti myös ensimmäisen sijan Hot Dance Club Songs-listalla Yhdysvalloissa helmikuussa 2011. Kappale sijoittui Billboard Hot 100 -listalla huhtikuussa 2011 46. sijalle; Muodostuen Solveigin ja Dragonetten ensimmäiseksi kyseisen listan saavuttaneeksi kappaleeksi. Kappale on palkittu Recording Industry Association of American (RIAA) kultalevyllä 500 000 kappaleen myynnistä. Kappale on esitetty esimerkiksi ohjelmissa "90210", "The Vampire Diaries", "Skins – liekeissä" ja "Gossip Girl". Sitä on käytetty myös CMT:llä esitettävän televisiosarja "Cheer!:n" introkappaleena. Kappale on myös mukana "Dance Central 3" -pelissä.


title: Matti Koskela (kuvataiteilija)

text: Matti Juhani Koskela (s. 15. marraskuuta 1933 Kajaani) on suomalainen taidegraafikko ja kuvanveistäjä. Hänestä tuli 1960-luvulla kineetikko, hän tehosti veistoksiaan valolla. Graafikkona hän jatkaa kineettisten piirteiden käyttöä.


title: Matti Koskela (kuvataiteilija)

text: Koskela sai professorin arvonimen 1992.


title: Ghostlines

text: Ghostlines on suomalaisen rockyhtye The Chantin esikoisalbumi. Se julkaistiin vuonna 2008 levymerkillä Shadow World Records.


title: Ghostlines

text: Kaikki kappaleet kirjoittanut Jussi Hämäläinen, ellei toisin mainittu.


title: Major League Baseball -kausi 1923

text: Major League Baseball -kauden 1923 päätteeksi pelatussa World Series -ottelusarjassa kohtasivat kolmannen kerran peräkkäin New Yorkin paikalliskilpailijat toisensa. Sarja pelattiin "paras seitsemästä" -järjestelmällä. Yankees voitti Giants'in 4–2 saavuttaen ensimmäisen World Seriesin -voittonsa. Newyorkilaisten keskinäiset World Series kamppailut saivat nimen "Subway Series" New Yorkin metron mukaan.


title: Major League Baseball -kausi 1923

text: Yankee Stadiumin avausottelu pelattiin 18. huhtikuuta 74 217 katsojan läsnä ollessa. Babe Ruth löi avajaislahjaksi kolmen juoksun homerin Yankeesin voittaessa Red Soxin 4-1. 7. huhtikuuta pelattiin tähän mennessä National Leaguen pisin avausottelu Brooklyn Robinsin ja Philadelphia Philliesin välillä. Neljäntoista pelatun vuoroparin jälkeen ottelu päättyi 5–5 tasapeliin.


title: Major League Baseball -kausi 1923

text: Presidentti Warren G. Hardingin kuolemaa seuranneena päivänä 3. elokuuta peruttiin kaikki ottelut. Myös viikkoa myöhemmin, presidentin hautajaispäiväksi merkityt ottelut peruutettiin.


title: Dameserien

text: Dameserien on Norjan naisten jääpallon pääsarja. Sen järjestää Norjan jääpalloliitto. Dameserienissä kilpaillaan sekä sarjamestaruudesta että Norjan mestaruudesta: runkosarjan voittaja saa sarjamestarin tittelin, ja runkosarjaa seuraavien pudotuspelien voittaja on naisten jääpallon Norjan mestari. Naisten jääpallon Norjan mestaruus ratkaistiin ensimmäisen kerran vuonna 2004. Dameserien käynnistyi kuitenkin jo vuonna 1981, mutta vuoteen 2003 asti naiset kilpailivat jääpallon sijasta kaukalojääpallossa.


title: Dameserien

text: Kaudella 2013–2014 Dameserienissä pelaa kuusi joukkuetta. Hallitseva mestari on yhteisjoukkue Nordre Sande Idrettslag/Drammen Bandy.


title: Dameserien

text: Norjassa naiset pelasivat jääpalloa Idrettsforeningen Readyssa ja Stabæk Idrettsforeningissa jo 1930-luvulla. Naisten pääsarjatoiminta käynnistyi kuitenkin vasta vuonna 1981, jolloin ratkaistiin epävirallinen Norjan mestaruus kaukalojääpallossa. Ensimmäisen naisten epävirallisen mestaruuden voitti Vålerengens Idrettsforening. Naisten jääpalloilu sai Norjan jääpallolitossa virallisen aseman 1984, ja ensimmäisen virallisen naisten kaukalojääpallon mestaruuden voitti niin ikään Vålerengens Idretssforening.


title: Dameserien

text: 1990-luvun puolivälissä monet naisten joukkueet lopettivat jääpalloilun ja siirtyivät pelaamaan jääkiekkoa Norjan jääkiekkoliiton tekemän tarjouksen seurauksena, jonka taustalla olivat karsinnat vuoden 1998 Naganon talviolympailaisiin, joissa naisten jääkiekko oli olympialaisten ohjelmassa ensimmäistä kertaa. 2004 naisten pääsarjan lajiksi vaihdettiin jääpallo.


title: Dodekeeni

text: Dodekeeni eli 1-dodekeeni (CH) on pitkäketjuinen alkeeneihin kuuluva hiilivety. Yhdistettä käytetään pinta-aktiivisten aineiden ja eräiden muiden kemikaalien tuotannossa.


title: Dodekeeni

text: Dodekeeni on huoneenlämpötilassa väritön makeantuoksuinen neste. Yhdiste on muiden hiilivetyjen tavoin veteen liukenematonta, mutta liukenee orgaanisiin liuottimiin, kuten etanoliin, dietyylieetteriin ja tetrakloorimetaaniin. 1-dodekeenin leimahduspiste on 77 °C (c.c.) ja itsesyttymislämpötila 225 °C.


title: Dodekeeni

text: Dodekeenia valmistetaan petrokemianteollisuuden tuotteista kuten propeenin tri- tai tetrameereista. Dodekeenista valmistetaan bentseenistä alkyloimalla pinta-aktiivisia aineita, kuten dodekyylibentseenisulfonaattia. Näitä pinta-aktiivisia aineita käytetään muun muassa puhdistusaineissa, shampoissa ja kosmetiikassa niiden hyvän vesiliukoisuuden vuoksi. Yhdistettä voidaan käyttää myös muovinpehmentimien valmistamiseen käytettävien pitkäketjuisten alkoholien valmistukseen, 1-bromidodekaanin ja eräiden muiden hajusteissa, hartseissa ja lääkkeissä käytettävien hienokemikaalien valmistukseen.


title: Dodekeeni

text: Yhdistettä esiintyy semiokemikaalina eliöiden viestinnässä.


title: Major League Baseball -kausi 1886

text: Major League Baseball -kausi 1886 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat kuuden ottelun sarjassa, jossa St. Louis Browns voitti Chicago White Stockingsin 4-2. Tämä jäi ainoaksi kerraksi, kun AA:n mestari pystyi voittoon kyseisessä sarjassa.


title: Major League Baseball -kausi 1886

text: Ainoan kautensa NL:ssa pelasi Kansas City Cowboys. Sen paikan seuraavalla kaudella otti AA:sta siirtynyt Pittsburgh Alleghenys. Pittsburghin paikan AA:ssa otti vastaavasti Cleveland Blues. St. Louis Maroons vaihtoi seuraavaksi kaudeksi paikkakuntaa ja esiintyi kaudella 1887 nimellä Indianapolis Hoosiers, jolla nimellä AA:ssa kaudella 1884 oli pelannut aivan eri joukkue.


title: Leijonat 2013

text: Leijonat 2013 on vuoden 2013 Jääkiekon maailmanmestaruuskilpailujen virallinen kokoelma-albumi, joka julkaistiin 26. huhtikuuta 2013. Albumi on jatkoa edellisvuonna julkaistulle "Leijonat 2012" -kokoelmalle.


title: Pohjavirta

text: Päiväkirja on Antti Vuorenmaan toinen soololevy. Se ilmestyi vuonna 2014. Kappaleesta "Rikas, rakas, köyhä, varas" julkaistiin myös Helsingin Kumpulassa kuvattu video.


title: Pohjavirta

text: Kappaleet on säveltänyt ja sanoittanut Antti Vuorenmaa.


title: Staphylococcus saprophyticus

text: Staphylococcus saprophyticus on stafylokokkien sukuun kuuluva grampositiivinen bakteeri. Se on virulenssiltaan matala ja aiheuttaa virtsatieinfektioita 16-35 vuotta vanhoille naisille ja yli 60 -vuotiaille miehille.


title: Norman Denzin

text: Norman Kent Denzin (s. 24. maaliskuuta 1941) on Illinois'n yliopiston (Urbana-Champaign) sosiologian emeritusprofessori, joka on kehittänyt symbolisen interaktionismin teoriaa ja tutkimusta. Hän on toiminut myös elokuvatutkimuksen professorina ja tiedostusopin tutkimusprofessorina.


title: Norman Denzin

text: Denzinin tutkimusalueita ja kiinnostuksen kohteita ovat muun muassa sosiaalinen vuorovaikutus, kriittinen pedagogiikka, kulttuurintutkimus, elokuvatutkimus, etnografia ja sosiaalipsykologia. Denzin on toimittanut useita laadullisen tutkimuksen käsikirjoja yhdessä Yvonna Lincolnin kanssa. Hän toimii Cultural Studies ↔ Critical Methodologies- ja International Review of Qualitative Research -lehtien päätoimittajana.


title: Norman Denzin

text: Denzinille on myönnetty Charles Horton Cooley -palkinto vuonna 1988 teoksesta "The Alcoholic Self" ja George Herbert Mead -palkinto vuonna 1997. Hän on myös Lifetime Achievement in Qualitative Inquiry -palkinnon saaja vuodelta 2009.


title: Aake

text: Aake on suomalainen miehen etunimi, skandinaavisten Ove- ja Åke-nimien suomenkielinen vastine.


title: Aake

text:
Väestörekisterikeskuksen tietojen mukaan Aake-nimisiä miespuolisia henkilöitä
on Suomessa ollut kesäkuun 2017 alkuun mennessä 883.


title: Music Finland

text: Music Finland ry on yhdistys, jonka tehtävänä on edistää suomalaisen musiikin elinvoimaisuutta ja kansainvälistymistä.


title: Music Finland

text: Music Finland ry sai alkunsa lokakuussa 2011 kun Suomalaisen musiikin tiedotuskeskus Fimic ja Music Export Finland päätettiin yhdistää yhdeksi organisaatioksi. Muutos toteutettiin vuoden 2012 aikana ja uusi järjestö aloitti toimintansa virallisesti 31. joulukuuta 2012.


title: Music Finland

text: Yhdistyksen jäsenjärjestöjä ovat Säveltäjät ja Sanoittajat Elvis ry, Suomen Muusikkojen Liitto, Suomen musiikkikustantajat, Gramex , IndieCo, Suomen Säveltäjät ry, Teosto ry sekä Musiikkituottajat - IFPI Finland ry.


title: Muikkuvestivaalit

text: Muikkuvestivaalit on Pielavedellä pidettävä ilmaistapahtuma. Ensimmäisen kerran ne järjestettiin 1971. Ensimmäisestä tapahtumasta on tehty myös dokumentti, joka näytettiin TV:ssä viimeksi loppuvuodesta 2013.


title: Muikkuvestivaalit

text: Alkuun Muikkuvestivaalit järjestettiin vuosittain ja niiden vastuullisena järjestäjänä toimi urheilu- ja liikuntaseura Pielaveden Sampo ry. Ensimmäisenä vuonna 1971 kävijöitä oli 10 000, seuraavana vuonna 15 000. Vuonna 1973 kävijämäärä oli 30 000 henkeä. Vähitellen kävijämäärät vähenivät ja vuoden 1982 jälkeen tapahtuma päätettiin lakkauttaa. (Kokkonen 2006, 453–455.)


title: Muikkuvestivaalit

text:
Muikkuvestivaaleja kuvailtiin Pielaveden ja Keiteleen Sanomissa 13.7.1972 näin:
"Ennenäkemätöntä kansan ja autojen paljoutta Pielaveden teillä ja turuilla, paahtavaa hellettä ja rajuja ukkosmyrskyjä, monenelaista melua ja melskettä, mutta myöskin rauhallisia hetkiä ja tunnelmallisia iltatuokioita sisältyi kolmepäiväiseen Pielaveden kesätapahtumaan Muikkuvestivaaleihin, joita viikon vaihteessa vietettiin toisen kerran. Juhlinnan keskipiste, muikku oli jälleen kohotettu arvoon arvaamattomaan. Järjestäjien kunniaksi on luettava, että muikkua oli nyt tarjolla monessa muodossa vielä sunnuntainakin." (Kokkonen 2006, 453–455.)


title: Muikkuvestivaalit

text: Vuonna 2009 Pielavedellä tehtiin päätös järjestää Muikkuvestivaalit seuraavana kesänä 2010. Tapahtuma on Pielaveden kunnan rahoittama ja sen vastuullisena toteuttajana toimii nykyisin Pielaveden Yrittäjät ry kunnan ja yrittäjäyhdistyksen keskinäisellä sopimuksella.


title: Muikkuvestivaalit

text: Nykyään Muikkuvestivaaleilla on kävijöitä 4000–5000 henkeä. Tapahtumalla on merkittävä vaikutus paikkakunnan elinkeinoelämälle, sillä Pielaveden väkimäärä tuplaantuu hetkellisesti.


title: Muikkuvestivaalit

text: Pielaveden torille ja kylälle kerääntyy kymmenittäin markkinamyyjiä. Tarjolla on erilaisia kala- ja erityisesti muikkutuotteita, käsitöitä, leivonnaisia, tekstiilejä jne. Lapsille järjestetään omaa ohjelmaa päivän mittaan. Iltaa kohden tori täyttyy tuhansista vestarivieraista, kun bändit alkavat esitymään. Nykymuotoiset Muikkuvestivaalit ovat aikaan sopiva sekoitus markkinoita ja festivaaleja.Kokkonen J. 2006, Rannankylän koulusta kirkonkyläksi, Pielaveden kirkonkylän historiaa. Pielaveden ja Keiteleen kansalaisopisto


title: Lajos Tisza

text: Lajos Tisza de Szeged (12. syyskuuta 1832 Geszt – 26. tammikuuta 1898 Budapest) oli unkarilainen kreivi ja poliitikko.


title: Lajos Tisza

text: Lajos Tisza oli Unkarin pääministerinä toimineen Kálmán Tiszan nuorempi veli. Hän oli vuodesta 1861 Unkarin parlamentin jäsen, 1871–1873 viestintäministeri ja 1892–1894 Unkarin ministeriedustaja Itävalta-Unkarin hovissa. Hän johti 1879–1883 kuninkaallisena komissaarina tulvassa tuhoutuneen Szegedin kaupungin jälleenrakennusta, mistä hyvästä hänet korotettiin 1883 kreiviksi nimellä "de Szeged". Vuonna 1904 Szegedin kaupunki pystytti hänelle muistomerkin.


title: Kolme hallitsijaa ja viisi keisaria

text: Kolme hallitsijaa ja viisi keisaria ovat ryhmä Kiinan muinaisia mytologisia hallitsijoita ja jumaluuksia, joiden kerrotaan hallinneen noin 2852–2070 eaa. ennen Xia-dynastiaa.


title: Kolme hallitsijaa ja viisi keisaria

text: Myyttien mukaan kolme hallitsijaa olivat puolijumalia, jotka käyttivät kykyjään auttaakseen ihmiskuntaa ja tarjotakseen ihmisille oleellisen tärkeitä tietoja ja taitoja. Heitä seurannutta viittä hallitsijaa taas pidetään ihanteellisina hallitsijoina ja korkean moraalisen luonteensa vuoksi esimerkillisinä.


title: Kolme hallitsijaa ja viisi keisaria

text: Eri lähteissä esiintyy kuusi tai seitsemän toisistaan poikkeavaa muunnelmaa siitä, ketkä katsotaan kolmeksi hallitsijaksi ja viideksi keisariksi. Tunnetut luettelot on kuitenkin kirjoitettu paljon myöhempien dynastioiden aikana.


title: Kolme hallitsijaa ja viisi keisaria

text: Tavallisimmin on kuitenkin kolmeksi hallitsijaksi tai kolmeksi alkuajan keisariksi katsotaan Fu Xi (伏羲), Shennong (神農) ja Huangdi eli Keltainen keisari (黄帝). Heitä seuranneista viidestä keisareista tunnetaan parhaiten kaksi viimeistä, yleisimmän käsityksen mukaan Yao (堯) ja Shun (舜). Joissakin lähteissä Keltainen keisari mainitaan myös näiden Viiden keisarin joukossa. Toisinaan puhutaan kolmesta kulta-ajan keisarista, jotka olivat Yao ja Shun sekä Xia-dynastian perustaja Yu.


title: Kolme hallitsijaa ja viisi keisaria

text: Kolmea hallitsijaa, jotka tunnetaan myös Kolmena kunnianarvoisina, sanottiin jumalkuninkaiksi tai puolijumaliksi, jotka käyttivät taianomaisia kykyjään ihmisten elinolojen parantamiseksi. Suuren hyveellisyytensä vuoksi he elivät hyvin vanhoiksi, ja heidän hallituskaudellaan vallitsi rauha. Kiinan historiallisissa teksteissä heidän joukkoonsa on luettu vaihtelevasti erinimisiä sankareita. Keltaista keisaria pidetään perinteisesti Huaxia-kansan kantaisänä. Shaanxin provinssiin on tämän tarunomaisen hallitsijan muistoksi pystytetty Keltaisen keisarin mausoleumi.


title: Kolme hallitsijaa ja viisi keisaria

text: Kiinalaisiin luomismyytteihin kuuluu yleensä Pangu. Kerrotaan, että hänen kuolemansa jälkeen hänen vasemmasta silmästään tuli aurinko ja oikeasta silmästään kuu. Hänen eri ruumiinosistaan syntyi maailma. Legendan mukaan oli myös neljä shi-nimistä olentoa (四氏), jotka osallistuivat maailman luomiseen. Nämä olivat Youchao-shi (有巢氏), Suiren-shi (燧人氏), Fu Xi-shi (伏羲氏) ja Shennong-shi (神農氏).


title: Kolme hallitsijaa ja viisi keisaria

text: Näiden varhaisten hallitsijoiden uskottiin olleen samalla myös keksijöitä. Fuxin kerrotaan kesyttäneen kotieläimet, keksineen metsästys- ja kalastusverkot, musiikin ja soittimet sekä ajan ja etäisyyden mittaamiskeinot. Shennonia taas pidetään maanviljelyn ja lääkekasvien käytön alkuunpanijana, kuokan ja auran keksijänä sekä ensimmäisten markkinoiden perustajana. Hänen sanotaan myös maistaneen kaikkia viljelemiään kasveja saadakseen selville, mitkä niistä ovat myrkyllisiä. Keltaisen keisarin taas kerrotaan keksineen muun muassa puutalot, silkkikankaan, veneet, kärryt, keramiikan ja kiinalaisen kalenterin.


title: Provo opas

text: Provo opas – ärsyttämisen jalo taito on Tero Kartastenpään ja Jani Timosen kirjoittama tietokirja, joka kertoo provokaatiosta. WSOY julkaisi kirjan 18. helmikuuta 2014.


title: Provo opas

text: Provo opas kertoo, kuinka opetella provosoimista ja provosoitumista. Kirjoittajien mukaan sivistynyt ärsyttäminen on aina vienyt yhteiskuntaa eteenpäin. Kirjassa muun muassa poliitikko Timo Soini, johtaja Matti Apunen, ohjaaja-kirjailija-kansanedustaja Jörn Donner ja Pää Kii -yhtyeen punkmuusikko Teemu Bergman kertovat tavastaan provosoida. Provo opas käsittelee provokaation historiaa, psykologiaa, biologiaa ja maantiedettä ja eri muotoja, kuten kuvaa, ääntä ja kehoa. Kirjassa valitaan sata Suomen kaikkien aikojen parasta provokaattoria.


title: Albert Apponyi

text: Albert Apponyi (29. toukokuuta 1846 Wien, Itävalta – 7. helmikuuta 1933 Geneve, Sveitsi) oli unkarilainen kreivi ja kansallismielinen poliitikko.


title: Albert Apponyi

text: Albert Apponyi kuului vanhaan, jo 1300-luvulta tunnettuun unkarilaiseen Apponyin sukuun, joka oli vuonna 1739 saanut kreivin arvon. Hänen isänsä oli mainittava konservatiivipoliitikko György Apponyi. Albert Apponyi valittiin 1872 Unkarin parlamenttiin, jonka jäsenenä hän oli lähes katkeamatta vuoteen 1918. Viimeistään 1880-luvulta alkaen hän oli johtava henkilö Unkarin kansallismielisessä oppositiossa, joka ei hyväksynyt Itävallan kanssa tehtyä vuoden 1867 kompromissia. Vuonna 1899 Apponyin johtama oppositio liittoutui Kálmán Széllin hallituksen kanssa, ja 1901 Apponyi valittiin parlamentin alahuoneen puhemieheksi. Hän jätti paikkansa marraskuussa 1903, koska ei hyväksynyt pääministeriksi tulleen István Tiszan ajamaa Unkarin asevoimien uudistusta. Huhtikuusta 1906 tammikuuhun 1910 Apponyi toimi opetusministerinä Sándor Wekerlen koalitiohallituksessa. Hän toteutti unkarilaistamispolitiikkaa vahvistamalla unkarin kielen asemaa kouluopetuksessa myös niillä alueilla, joiden väestö kuului muihin kansallisuuksiin. Tämän hallituksen kaaduttua hän palasi oppositioon ja kohosi Ferenc Kossuthin kuoltua vuonna 1914 niin sanotun itsenäisyyspuolueen johtajaksi.


title: Albert Apponyi

text: Ensimmäisen maailmansodan aikana Apponyi tuki pääministeriksi palanneen Tiszan sotapolitiikkaa, mutta suhtautui tätä myönteisemmin poliittisiin reformeihin. Toukokuusta 1917 lokakuuhun 1918 hän toimi opetusministerinä Móric Esterházyn ja Wekerlen hallituksissa. Sodan jälkeen Apponyi valittiin vuonna 1919 uudelleen parlamenttiin sitoutumattomana edustajana ja 1920 Unkarin hallitus nimitti hänet johtamaan Unkarin valtuuskuntaa Trianonin rauhanneuvotteluissa Pariisissa. Hän yritti turhaan saada sodan voittajavaltioita suostumaan ankarien rauhanehtojen lieventämiseen ja jätti neuvottelijan tehtävänsä ennen sopimuksen allekirjoittamista. Myöhemmin Apponyi toimi vielä useasti Unkarin edustajana Kansainliitossa. Kuollessaan vuonna 1933 hän oli Unkarin edustajana kansainvälisessä aseidenriisuntakonferenssissa Genevessä.


title: Elvis istuu oikealla

text: Elvis istuu oikealla on suomalaisen laulaja Olavi Uusivirran viides studioalbumi, joka julkaistiin 14. maaliskuuta 2012. Levyn julkaisi Johanna Kustannus.


title: Elvis istuu oikealla

text: Albumin kaikki kappaleet ovat Uusivirran sanoittamia ja säveltämiä, paitsi levyn seitsemäs kappale, "Vien sut täältä pois", jonka on säveltänyt Pauli Saarikivi. Uusivirta on luonnehtinut albumia "luomulevyksi"; siinä on käytetty enemmän akustisia soittimia kuin edeltävillä levyillä, ja sanoituksista on tehty puhekielisempiä ja yksinkertaisempia. Uusivirta soittaa itse pianoa levyn nimikkokappaleella "Elvis istuu oikealla".


title: Elvis istuu oikealla

text: Albumi julkaistiin digitaalisena ja fyysisenä painoksena 14. maaliskuuta 2012. Levyn julkaisua edelsi single "Nuoruus", joka julkaistiin tammikuussa 2012. Toisena singlenä julkaistiin saman vuoden huhtikuussa kappale "Oodi ilolle".


title: Elvis istuu oikealla

text: Levy nousi ilmestyessään Suomen virallisen albumilistan seitsemänneksi. Albumi pysyi listalla yhteensä kahdeksan viikkoa ennen lopullista putoamistaan.


title: Elvis istuu oikealla

text: "Elvis istuu oikealla" sai kriitikoilta positiivisen vastaanoton, ja monet pitivät sitä Uusivirran uran parhaana albumina. Albumin luonnehdittiin olevan "vaivaton" ja "tasaisen vahva esitys". Nuorgamin kriitikko oli hieman varauksellisempi, mutta sanoi, että "albumin sisältämässä musiikissa ei ole mitään vikaa".


title: Haminan rautatieasema

text: Hamina (ruots. "Fredrikshamn", lyh. Hma, ratakm 243,6) on lakkautettu rautatieasema Kymenlaaksossa Haminan kaupungissa. Asemarakennus toimii nykyään linja-autoasemana.


title: Haminan rautatieasema

text: Rautatieliikennepaikka sijaitsi Haminan vanhalla radalla, joka erkaantui Inkeroisten asemalta ja kyseisen radan rakensi Järnvägsaktiebolaget Fredrikshamn-niminen rautatieyhiö.


title: Haminan rautatieasema

text: Nykyinen JuHa-rata erkanee Juurikorven rautatieasemalta Haminan uuteen liikennepaikkaan eli syväsatamaan.


title: Haminan rautatieasema

text: Asemarakennus poikkesi muista siihen aikaan rakennetuista asemista ja siihen kuului myös puinen veturitalli. Ensimmäinen juna kulki 4. heinäkuuta 1899 ja 10. lokakuuta 1899 alkoi säännöllinen liikenne. Matkustajaliikenne lopetettiin tällä asemalla 26. toukokuuta 1968 ja se lakkautettiin lopullisesti 1. helmikuuta 1984 jolloin koko rataosuudesta loppui liikenne.


title: Esterházy

text: Esterházy de Gálantha on vanha unkarilainen aatelissuku, johon on kuulunut useita Unkarin historian merkkihenkilöitä.


title: Esterházy

text: Vanhimmat tunnetut merkinnät suvusta ovat vuodelta 1238, joskin suvussa kulkeneen epäluotettavan perimätiedon mukaan se periytyisi hunnipäällikkö Attilasta. Suku sai 1421 haltuunsa Galantan linnan nykyisessä Slovakiassa. Suvun ensimmäinen mainittava edustaja, Ferenc Zerházy sai 1500-luvun lopussa Galantan paronin arvon, ja otti samalla käyttöön nimen "Esterházy". Hänen pojistaan suku jakautui edelleen Fraknón, Csesznekin ja Zólyomin sukuhaaroihin. Osa suvusta korotettiin 1600-luvulla kreivin arvoon ja eräs osa Franknón haarasta sai 1687 valtakunnanruhtinaan arvon. 1700-luvulle tultaessa Esterházyt olivat Unkarin suurimpia maanomistajia. Suvun omaisuus oli jopa suurempi kuin Habsburgien, joiden valtaa Esterházyt tukivat. Vuonna 1809 Napoleon tarjosi Nikolaus II Esterházylle Unkarin kuninkaan kruunua, mutta tämä kieltäytyi ja pysyi lojaalina Habsburgeille. Esterházyn suvun jäsenten vaikutus näkyi Unkarin julkisessa elämässä 1900-luvulle asti.


title: Robert von Kraemer

text: Carl Robert von Kraemer (8. kesäkuuta 1868 Helsinki – 26. toukokuuta 1936 Helsinki) oli suomalainen everstiluutnantti. Hänen isänsä oli kenraalimajuri Vilhelm Theodor von Kraemer, joka toimi muun muassa Turun ja Porin läänin kuvernöörinä.


title: Robert von Kraemer

text: Von Kraemer opiskeli marsalkka Mannerheimin kurssitoverina Haminan kadettikoulussa vuodesta 1882 lähtien ja palveli sen jälkeen Suomen tarkk’ampujapataljoonassa, josta erosi kapteenina vuonna 1904. Hän asettui vuokraamaansa Keihäslahden sotilasvirkataloon Kuruun ja toimi paikkakunnalla myöhemmin metsäkasöörinä. Kurun sotilasvirkatalo on vänrikki Stoolin esikuvana pidetyn vänrikki Carl Gustaf Polvianderin entinen asunto, jonka von Kraemer vuonna 1906 siirsi yhdessä isänsä kanssa Turun linnan ulkomuseoon sen kansallishistoriallisen arvon takia. Nykyään talo on näytteillä Kurun ulkomuseossa ja tunnetaan Vänrikki Stoolin tupana.


title: Robert von Kraemer

text: Vuonna 1917 von Kraemer valittiin Kurun suojeluskunnan johtajaksi. Sisällissodan sytyttyä tammikuussa 1918 hän liittyi valkoisten armeijaan ja ylennettiin majuriksi. Punaiset yrittivät sodan alussa pidättää von Kraemerin, mutta hän pääsi pakenemaan. Sen sijaan vangeiksi jäi von Kraemerin perhe, joka kuljetettiin Tampereelle. Sisällissodan aikana hän toimi aluksi Uudenkaarlepyyn ja myöhemmin toukokuun alusta lähtien Riihimäen vankileirin johtajana.


title: Robert von Kraemer

text: Robert von Kraemeria pidettiin julmimpana ja raaimpana kaikista sisällissodan aikaista vankileirien johtajista. Uudenkaarlepyyn vankileirissä kuoli helmi–toukokuun 1918 aikana toista sataa Venäjän armeijan sotilasta joko teloitettuna tai muulla tapaa ammuttuna. Kaupunkilaisten mielestä vankien kohtelu oli huonoa ja he pitivät sitä von Kraemerin syynä, häntä luonnehdittiin myös "sotahulluksi". Von Kraemerin ohjeena sanottiin pienimmissäkin välikohtauksissa olleen vangin ampumisen. Myös vankien piekseminen oli yleistä. Huhtikuun alussa von Kraemer anoi lomaa voidakseen tavata Tampereella punaisten vankeudesta vapautuneen perheensä. Väärinkäsityksen vuoksi valkoisten päämaja vapautti hänet 3. toukokuuta Uudenkaarlepyyn vankileirin päällikön tehtävistä, sillä senaatin ilmoituksen mukaan hänet oli nimitetty Tampereen poliisimestariksi, vaikka todellisuudessa kyseiseen virkaan oli nimitetty eräs toinen von Kraemer. Ennen sekaannuksen selvittämistä vankileirin johtajan paikka ehdittiin täyttää toisella henkilöllä. Heti toukokuun alussa von Kraemer kuitenkin aloitti uudessa tehtävässä Riihimäen vankileirin johtajana. Siellä hänen kerrottiin muun muassa kulkeneen käsiaseen kanssa ja ajoittain ampuneen vankeja kohti summittaisesti. Von Kraemer ei myöhemmin itse maininnut ansioluettelossaan lainkaan toimintaansa Uudenkaarlepyyn ja Riihimäen leireillä.


title: Robert von Kraemer

text: Sodan jälkeen hän jatkoi vielä armeijan palveluksessa muun muassa Suomenlinnassa toimineessa Helsingin vartiopataljoonassa sekä Helsingin komendanttina vuosina 1922–1928, jonka jälkeen von Kraemer siirtyi eläkkeelle.


title: Timorinlaulumesikko

text: Timorinlaulumesikko ("Meliphaga reticulata") on mesikoiden heimoon kuuluva varpuslintu.


title: Timorinlaulumesikko

text: Timorinlaulumesikkoa tavataan Indonesiassa ja Itä-Timorissa. Lajin on kuvattu olevan yleinen Timorin saarella, ja se on luokiteltu elinvoimaiseksi.


title: Vuorilaulumesikko

text: Vuorilaulumesikko ("Caligavis subfrenata") on mesikoiden heimoon kuuluva varpuslintu.


title: Vuorilaulumesikko

text: Vuorilaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa yleinen yli 2 000 metrin korkeudella merenpinnasta, ja se on luokiteltu elinvoimaiseksi.


title: Kevyt osasto 19 (jatkosota)

text: Kevyt osasto 19 (Kev. Os. 19) oli Suomen maavoimien Perniössä 1941 perustettu jatkosodan joukko-osasto, joka kuului aluksi Hangon-lohkolle sijoitettuun 17. divisioonaan. Osaston päällikkönä oli kapteeni U. Leskinen ja sen vahvistuksena oli 39. tykistökomppania. Osasto taisteli saaristolohkolla Hilo, Brolo, Snalo ja Ilo, jolloin sitä johti 4. rannikkoprikaatin komentaja everstiluutnantti R. Wiberg.


title: Kevyt osasto 19 (jatkosota)

text: Kev. Os. 19 aloitti Karjalankannaksella mm. Varloista ja oli saumaosastona 17. elokuuta 1941 alkaen jalkaväkirykmentti 22:n vasemmalla puolella. Puskuselkä – Hirsijärvi - Syvärin aseman valtaus – Syvärin rautatiesillanpään torjuntataistelu – Syvärin kaupungin valtaus – Shemenskin ja Ihatsjärven taistelut sekä Bulajeva – Pertjärvi. Shemenskissä Kev. Os. 19 sai 18. heinäkuuta 1942 muistomerkin, samana päivänä yksikkö lakkautettiin ja osa ryhmistä liitettiin jalkaväkirykmenttiin 22.


title: Kevyt osasto 19 (jatkosota)

text: 17. divisioonan joukoista muodostettu osasto Marttinen saavutti 8. syyskuuta 1941 Syvärin aseman, jossa Kev. Os. 19 katkaisi Muurmannin radan. Lähes samaan aikaan, kolme kilometriä Murmanskiin päin, toinen pioneeriryhmä katkaisi radan ja siitä vielä noin kolme kilometriä päässä katkaistiin rata, ettei pohjoisesta päin tulossa ollut panssarijuna päässyt lähestymään. Venäjän joukot yrittivät yöllä 8.-9. syyskuuta tuhota yllätyshyökkäyksellä Kev. Os. 19:n puolustaman Syvärin rautatiesillan, joka pysyi suomalaishallinnassa.


title: Miklós Kállay

text: Miklós Kállay (23. tammikuuta 1887 Nyíregyháza, Unkari – 14. tammikuuta 1967 New York, Yhdysvallat) oli unkarilainen poliitikko, joka toimi Unkarin pääministerinä toisen maailmansodan aikana 1942–1944.


title: Miklós Kállay

text: Kállay oli lähtöisin vanhasta ja vaikutusvaltaisesta säätyläissuvusta. Hän toimi 1921–1929 kotimaakuntansa maaherrana ("ispán") ja 1929–1931 kauppaministeriön apulaisalivaltiosihteerinä. Vuosina 1932–1935 Kállay toimi maatalousministerinä, mutta hän erosi, koska ei hyväksynyt pääministeri Gyula Gömbösin äärioikeistolaista politiikkaa. Sen jälkeen hän oli syrjässä politiikasta, kunnes valtionhoitaja Miklós Horthy kutsui hänet pääministeriksi 9. maaliskuuta 1942. Edellinen pääministeri László Bárdossy oli vienyt Unkarin läheiseen yhteistyöhön Saksan kanssa, ja Horthy toivoi nyt Kállayn irrottavan Unkarin tästä ongelmallisesta riippuvuudesta. Kállayn hallitus suojeli Unkarin juutalaisia, jatkoi sotaa itärintamalla Neuvostoliittoa vastaan ja yritti tehdä rauhanaloitteita länsiliittoutuneiden suuntaan. Saksan johto ei ollut tähän tyytyväinen ja lopulta Saksa miehitti Unkarin maaliskuussa 1944. Kállay joutui eroamaan pääministerin paikalta 19. maaliskuuta ja yritti piiloutua saksalaisilta. Hänet kuitenkin saatiin kiinni, vangittiin ja vietiin Dachaun keskitysleiriin, sekä myöhemmin Mauthauseniin. Aivan sodan lopussa SS-joukot siirsivät hänet Tiroliin yhdessä eräiden muiden tärkeiden vankien kanssa.


title: Miklós Kállay

text: Kállay vapautui toisen maailmansodan päätyttyä. Vuonna 1946 hän lähti vapaaehtoiseen maanpakoon ja asui vuodesta 1951 Yhdysvalloissa. Hän julkaisi vuonna 1954 muistelmansa.


title: Lymylaulumesikko

text: Lymylaulumesikko ("Caligavis obscura") on mesikoiden heimoon kuuluva varpuslintu.


title: Lymylaulumesikko

text: Lymylaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen, vaikkakin paikallisesti runsaslukuinen. Se on luokiteltu elinvoimaiseksi.


title: Klovnimesikko

text: Klovnimesikko ("Bolemoreus frenatus") on mesikoiden heimoon kuuluva varpuslintu.


title: Klovnimesikko

text: Klovnimesikkoa tavataan Australian koillisosissa. Lajin on kuvattu olevan yleinen ainakin osissa levinneisyysaluettaan ja sen kannankehitys on vakaa. Se on luokiteltu elinvoimaiseksi.


title: Haim

text: Haim on yhdysvaltalainen yhtye, jonka muodostaa kolme siskosta, Este, Danielle ja Alana Haim. Yhtyeen tyyliä on kuvailtu "folkin, 90-luvun ja R&B:n sekoitukseksi. Vuonna 2013 Haim voitti BBC:n "Sound of 2013" -äänestyksen. Yhtyeen 30. syyskuuta 2013 julkaistu debyyttialbumi, "Days Are Gone", menestyi listoilla kohtalaisen hyvin. Se sijoittui viiden parhaan albumin joukkoon viidessä eri maassa, mukaan lukien ensimmäiselle sijalle Iso-Britanniassa.


title: Haim

text: Siskokset kasvoivat San Fernando Valleyssa soittaen vanhempiensa kanssa covereita 1970-luvun klassikoista paikallisille ihmisille. Myöhemmin Danielle ja Este kuuluivat Valli Girls -nimiseen tyttöbändiin, joka haki vaikutteita muun muassa Blondielta ja Gwen Stefanilta. Vartuttuaan vanhemmiksi sisarukset kiinnostuivat popin ja R&B:n sekoittamisesta. Vuonna 2006 he päättivät perustaa oman yhtyeen. Viisi ensimmäistä vuotta Haim soitti kotikaupungissaan satunnaisesti, koska kaikki kolme jäsentä kävivät koulua. Kesäkuussa 2012 yhtye solmi levytyssopimuksen Polydorin kanssa.


title: Haim

text: Kaikki kolme siskosta soittavat useampaa kuin yhtä instrumenttia: Este soittaa sekä kitaraa että bassoa, Danielle soittaa kitaraa ja rumpuja ja Alam soittaa kitaraa, koskettimia ja lyömäsoittimia. Albumilla ja keikoilla Este soittaa bassoa, Danielle kitaraa ja Alana koskettimia ja lyömäsoittimia.


title: This Is the World We Know

text: This Is the World We Know on suomalaisen alternative rock -yhtye The Chantin toinen studioalbumi. Se julkaistiin vuonna 2010 levymerkillä Full Metal Records.


title: This Is the World We Know

text: Albumin on tuottanut Moonsorrowin laulaja Ville Sorvali.


title: A Healing Place

text: A Healing Place on suomalaisen alternative rock -yhtye The Chantin kolmas studioalbumi. Se julkaistiin vuonna 2012 Suomessa levymerkillä Secret Entertainment ja muualla Euroopassa ja Pohjois-Amerikassa levymerkillä Lifeforce Records.


title: A Healing Place

text: Albumin kansikuvan toteutti Kalle Pyyhtinen.


title: Gyula Károlyi

text: Gyula Károlyi de Nagykároly (7. toukokuuta 1871 Baktalórántháza – 23. huhtikuuta 1947 Budapest) oli unkarilainen kreivi ja poliitikko, joka toimi Unkarin pääministerinä 1931–1932.